cyanic-selkie/wikianc huggingface dataset:
霍弋
景耀六年，進號安南將軍. 是歲漢亡. 弋聞魏軍來，欲赴成都，上以備敵既定，不聽. 及成都不守，弋素服號哭，大臨三日. 諸將咸勸宜速降，弋曰：「今道路隔塞，未詳主之安危，大故去就，不可苟也. 若主上與魏和，見遇以禮，則保境而降，不晚也. 若萬一危辱，吾將以死拒之，何論遲速邪！」得上東遷之問，始率六郡將守上表曰：「臣聞人生於三，事之如一，惟難所在，則致其命. 今臣國敗主附，守死無所，是以委質，不敢有貳. 」司馬昭善之，又拜南中都督，委以本任. 弋與巴東領軍襄陽羅憲各保全一方，舉以內附，咸因仍前任，寵待有加. 後遣將兵救援呂興，平交阯、日南、九真三郡，功封列侯，進號崇賞焉.
恆星
恆星者，天上星體也，一名列星，亦名經星，恆者謂其象終古不易也. 蓋其實為等離子體. 巨且生光. 世人仰天所望者，所以為星者，多是. 吾人所煗者日，亦所屬. 日近而他星遠，故日照時，諸星幽暗，俟日落後，方能目之.
自古以還，無所知其實為何物. 及至當世，泰西格致彊甚，方知其內多為氫氦二氣，經核融合化氫為氦. 能量遂生，越萬里而至地球，吾人方目之矣.
經其光譜、亮度、動向，可斷其質、歲及化學成份.
蓋其伊始，天氣凝聚，無知其由. 氫化為氦，積于其中. 其中心氫盡，內遂虛，歷千萬億年而崩，或為黑洞、或為中子星、或為白矮星. 宇宙浩渺， 然星多非生而獨處，亦有互制互生者，曰雙星. 亦有叢聚而生者，其名則定以星之多寡. 星寡者曰聚星，多者曰星團.
土衛四
土衛四者，周土之衛也. 卡西尼於西曆一六八四年首見之. 萬國欽天監以希臘之神狄翁名之. 卡西尼號考之甚詳.
名
卡西尼於西曆一六八四年三月二十一日首見之. 初，卡西尼以路易之星，名四土之衛. 惟觀天士慣以一二名土之五衛. 後一七八九年復見二衛，土之衛遂有七矣. 有約翰者，首見土衛一二之威廉子也. 於《好望角觀天錄》建，言七土衛當名以泰坦之神，納. 英吉利文謂土星為薩坦. 薩坦者，大秦之神也. 大秦之薩坦即希臘之克洛諾斯. 土星之衛遂以克洛諾斯之兄弟姊妹名之.
軌
衛四去土七十五萬里，周以六十五時四十一分，心離二毫二絲，傾百分度之二. 與衛十二軌同，在寅位.
衛四徑二千里，成之以冰，每立方分重一分一厘一毫，疏密第三，次衛二與六，蓋多矽酸鹽之石也. 反日照五分五厘，遜衛二與三. 地表寒暑負百又八十七度. 自旋與周土時同. 自旋軸傾於周土軸千分度之六.
衛四細於衛五而類之. 半地多穴且明，半地晦，明細文覆其穴. 文新，度為冰崖. 有壑，有文，有穴.
文
卡西尼號於二千又四年十二月十三日越衛四前，文源不詳，蓋前像攝於遙也. 向者但知其文反日盛且薄，其所覆之者歷歷可見. 或曰炎丘變地，冰雪墜天，列而成行，地動止而諸星擊，文乃出焉. 由卡西尼號考之，知其不然也. 蓋文非累雪，實冰崖也. 地震裂之，其反之裂文甚巨.
穴
衛四之地有穴多穴寡者. 穴多者徑達二百里，原之穴不越六十里. 原亦有多穴者. 其穴當土者多，背土者寡，有悖於觀天士之度也. 有尤金者言，自旋與環時同者，背者穴多，當者穴寡，而衛四反之. 蓋衛四細，觸之者苟越七千里則動之. 衛四越七千里之穴眾，知其乃多碩石墜而頻動之也. 以穴與當土面觀之，今之狀已存數十億歲矣.
土衛四之穴類木衛四，不類水月，其緣不彰，或為日久冰頹也. 惟土衛之穴中心有山，木衛之穴則無，蓋木衛之冰不若土衛之堅也.
觀
衛四星等，十又四分，為周土之衛最明者. 欲觀之，則窺管物鏡需越三寸焉.
北京語言大學
北京語言大學（Beijing Language and Culture University、l' Université des Langues et Cultures de Pékin、La Universidad de Lengua y Cultura de Beijing、Пекинский университет языка и культуры、جامعة اللغات والثقافة ببكين）者，略稱北語，華夏之大學也，在京. 西元一九六二年，周恩來肇創，是為外國留學生高等預備學校. 一九七四年，毛澤東題名北京語言學院. 二零零二年，定名北京語言大學. 以傳中華文化為己任，桃李遍五洲. 哈薩克斯坦大統領卡西姆若馬爾特·託卡耶夫、宰相卡里姆·馬西莫夫、埃塞俄比亞大統領穆拉圖·特肖梅等皆嘗就學於此. 訓曰德行言語，敦睦天下.
分類:北京市大學
張載孟陽
張載，字孟陽，晉安平人也. 父收，蜀郡太守. 載性閑雅，博學有文章. 太康初，至蜀省父，道經劍閣. 載以蜀人恃險好亂，因著銘以作誡. 益州刺史張敏見而奇之，乃表上其文，武帝遣使鐫之於劍閣山焉. 載又為濛汜賦，司隸校尉傅元見而嗟歎，以車迎之，言談盡日，為之延譽，遂知名. 起家佐著作郎，出補肥鄉令. 復為著作郎，轉太子中舍人，遷樂安相、弘農太守. 長沙王乂請為記室督. 拜中書侍郎，復領著作. 載見世方亂，無復進仕意，遂稱疾篤告歸，卒於家.
莫愁湖
莫愁湖，居建邺，秦淮河西，近鄰南湖、綠博園，為六朝勝迹，有「金陵四十八景之首」「金陵第一名勝」之譽. 昔有妓盧莫愁家此，故名莫愁. 縮圖|莫愁湖景 隋、唐前，江自城西過，與秦淮會于石頭城下，後江徙北流，徒留淤地與諸澤、陂、湖，莫愁湖為其大者.
南唐時稱橫塘，以其傍石頭城，故亦稱石城湖. 明時，傳太祖與徐天德弈于勝棋樓，诏以為「湯沐邑」，並賜天德. 明亡後，莫愁湖荒蕪，樓閣傾頹，或存一二廳榭，皆坍塌矣. 清乾隆五十八年，江寧知府李堯棟者，自捐俸銀，複建郁金堂、蘇合廂，辟建湖心亭. 樓台間，湖沼畔，雜植花柳，斯湖複盛隆如昔，兼以「莫愁煙雨」列「金陵四十八景」之首，清鄭板橋贊其景雲：「湖柳如煙，湖雲似夢，湖浪濃于酒」. 咸豐六年，樓閣亭榭及花柳皆毀于戰火. 同治十年，曾伯涵複建湖心亭、勝棋樓、郁金堂、賞荷亭、光華亭等，廣植花柳蓮荷. 孟夏之月，荷葉接天，成一大觀.
民國三年，巡按韓國鈞撥官錢修葺樓台，並于西南隅拓地築亭，編茅引泉. 民國十七年一月四日，南京特別市市政府公園管理處始治斯湖，並辟為公園，于二十一年複修. 後值日軍侵南京，湖床淤，花柳凋零，樓台頹圮. 可遊者，僅郁金堂、勝棋樓一隅耳.
一九五一年，列「第一區人民公園」，次年，複修勝棋樓、郁金堂、賞荷廳、風來閣等. 一九五八年始浚湖，建湖心島，廣植竹林、黑松等，修葺待渡亭、六角亭、湖心亭等，自此湖景大變.
一九八一年，海棠花會始建，至今已二十七載矣. 後有燈會、賞月，遊人不辍，伛偻提攜，往而不絕.
分類:吳越地理志
高雄捷運
始於民國八十年代. 民國九十年十月二十四日肇建. 計紅線、橘線、藍線、棕線四路，採高運量系統，民國八十七年，政院決，民資建之，許其經營，數年復歸政府，即俗云BOT之法也，翌年，政府甄審，准高雄捷運股份有限公司建之，以紅、橘二路為先.
始行於民國九十七年三月九日. 始行者，紅路也. 至民國一百一年，所運計逾二萬萬人矣. 今有三路營業，一曰紅路，一曰橘路，一曰環狀輕軌.
高雄捷運總資一千八百十三萬萬又七千九百萬元許，其八分三厘一毫九絲為公帑，餘為民資. 公帑之部中，計一千一百九十一萬萬元許自中央補助，餘者由高雄市政府自負.
高雄之捷運，其經營異於臺北捷運. 臺北則官府興建、民社經營. 高雄捷運公司，自負場站之租貸資、利息，故政府釋三地開發，以誘民資.
至於今日，三路運營，十六路方擬定，二路昔有計畫而後寢，今共計十九路.
軌轍
今總長五十一有四分公里，凡五十一驛，立四機工廠. 全路多潛遁地下. 而紅路之橋頭驛至世運驛間，行於高架；南岡山驛、橘路之大寮驛、高雄環狀輕軌敷於平野. 計價以里，計廿至六十元不等.
紅路將延，北上仁德，南下東港. 橘線自鳳山塾驛分支東行，越高屏溪至屏市，是為屏東路. 又自大寮而南，至林園，為大寮路，惟車軌有異，無可直通，至則轉乘.
擬定新路：都會路、鳳山本館路、民族高鐵路、蓮潭本館路、中華雙鐵路、燕巢路、右昌高鐵路、燕巢高鐵路、小港林園路、大寮林園路、楠梓五甲路、旗津路、佛光山路、奇美延伸路、大寮屏東路、林園東港路，凡十六. 原有藍路、棕路之議，已矣.
紅線
紅線始於小港，訖於南崗山，二十有四驛共二十八餘公里縱貫市城南北. 延中山、博愛兩路. 自小港起路經小港機場後經夢時代(草衙驛)、三多商圈、新崛江(中央公園驛)、大港埔圓環(美麗島驛，亦為紅橘兩線之交會)、台鐵高雄驛(高雄車站驛)、高雄巨卵(巨蛋驛)、高鐵左營驛(左營/高鐵驛). 人山人海，絡繹不絕. 載客為諸路之極也. 經左營，穿半屏山，乃改行高架.
政院已決，紅線將延，訖至大湖，新設八驛，行將就築. 計畫將續築至台南市內.
橘線
路長十四餘公里，經十有四驛橫貫高雄. 起於西子灣，訖於大寮. 沿中正路行經哈瑪星、愛河、大港埔圓環（美麗島驛）、文化中心、衛武營藝術文化中心、大東文化藝術中心、鳳山國中至終點大寮站.
環狀輕軌
現建止於西南一角，另者建築中.
黃線
民國百十一年始建.
史
民國六十八年，高雄縣併入高雄市. 遂議以高雄街市為中，興築捷運系統.
民國七十六年正月，高雄捷運興築計畫初呈至行政院查審.
民國八十三年五月，高雄市政府捷運局初設. 督辦捷運興築事務.
民國八十七年，政院決，民資建之，許其經營，數年復歸政府，即俗曰BOT之法也.
民國九十七年三月九日，紅路始行. 南臺灣自是有捷運.
民國百三年，高雄驛易軌至永久路軌.
民國百十一年，黃線始建.
它典
分類:臺灣地鐵
王進喜
王進喜者，甘肅玉門人也，家貧，父瞽，傭丐自存，稍長入玉門油礦為苦工. 本朝鼎革後，習勞克勤，戮力任事，歷鑽工、隊長. 西曆一九五六年春，成共產黨員，愈忠勤發奮，慨然有報國之志. 是時，國家初立，百廢待舉，而石油為國之命脈，中央運籌策，慮遠謀，力興石油工業. 喜率隊入祁連山鑽井，夙興夜寐，月掘尺五千而為全國冠. 於是當政囑目焉，譽為“鑽井闖將”. 五九年秋，喜入京赴“群英會”，睹公交車掛“煤氣包”蹣跚而行，深憂國家缺油之狀. 次年春，請纓赴東北，參松遼石油大會戰. 遼東為極寒之地，千里荒原，機械苦缺，石油設備重若萬鈞. 進喜奮然自任，立移山之志，率隊以“人拉肩扛”裝運，遍體皆創而渾然不顧也. 當井噴之際，毅然以血肉之軀攪泥漿以堵之. 是年，大慶油田產油近百萬噸，此後日增，遂成舉世矚目之大油田，石油工業自茲盛矣！ 六九年春，擢中央委員. 七〇年冬，喜積勞成疾，於京病歿.
丹麥
丹麥，即丹墨也、一稱嗹馬、丹馬，居歐羅巴洲西北，謂為波羅的海之扼，北望那威、瑞典，南接德國. 國有土四萬三千餘方公里. 居有口五百餘萬. 都哥本哈根. 植牧草，行酪農. 信基督教. 日譯丁末，略稱丁.
與中國之關係
同治二年三月，丹馬遣其使臣拉斯勒福來華，抵天津，徑赴京師. 署三口通商大臣董恂以丹使並未知照，無故來京，亟函知總署，飭城門阻之. 而英使言：“丹國來人乃本館賓客，請勿阻. ”總署遂置不問. 英使威妥瑪復代請立約，恭親王告以丹使擅越天津來京議約，萬難允其立約. 威妥瑪乃言丹與英為姻婭之國，並援法使為布路斯、葡萄牙代請換約之例固請. 王大臣等因語以丹使如欲中國允行，宜循中國定章，仍回天津照會三口通商大臣，方可立約. 威妥瑪乃請嗣後外國使臣到津，應令天津領事告知中國常例，又為函致三口大臣代為之謝. 大臣等以聞，朝旨交總署核議. 旋派工部左侍郎恆祺會同三口通商大臣、兵部左侍郎崇厚辦理.
同治二年五月，約成，大致以英約為本. 初，恆祺等議約擬仿照大西洋成案，威妥瑪謂丹系英國姻婭，應從英文義. 辯論久之，各有增減，定和約五十五款，通商條約九款，稅則一冊.
同治三年五月，丹馬遣水師副提督璧勒來滬，清廷派提督銜李恆嵩及江蘇布政使劉郇膏與換約. 屆時李恆嵩等向璧勒索觀應換條約，而原定印約未攜，只另書英字條約. 璧勒謂此約系照英文原定條約繕寫工整，以示尊崇中國之意，並無別故；又以本國軍務方殷，不能久待. 遂將條約核對，與英文相符，允互換. 屬將原定用印和約補訂照繕和約之內，補鈐丹副提督印信，並簽押，遂互換收執.
同治九年十月，丹馬遣使來華呈遞國書，報中國簡派使臣蒲安臣、志剛、孫家穀使丹之聘也.
同治十年，復呈遞國書. 同年，丹國大北公司海線，由香港、廈門迤邐至上海，一通新嘉坡、檳榔嶼以達歐洲，名為南線，一通符拉迪沃斯托克，由俄國亞洲旱線以達歐洲，名為北線，此皆水線也. 至同治十二年，又擅在上海至吳淞設有旱線. 至是中國甫設電局，因先與訂合同十四條：一，中國電報寄往外國之線路；二，電局與大北互定通電之價；三、四，由中國寄外國、外國寄中國內地之報，其報價應先行收清，後再劃還，並在上海立冊，每月互對；六，電價概由自定，惟寄外國報須按照萬國電報定章，又傳報可自編新碼；七，電局與大北往來用英文，惟合同以華文為主；八，大北原竭力幫助中國設電，惟中國自主之事不得干預；十，大北海線、中國旱線如有斷絕停滯，互相通知；十一，中國電政歸北洋大臣主持，有向大北購料者，應稟明北洋核奪；十二，大北應繳回中國電報之費，每三月一結. 時法、英、美、德四國以大北公司僅有單股海線，又沿途祗通廈門口岸，其餘如汕頭、福州、溫州、寧波各口皆距較遠，請添設海線，就便通至各口. 拒之，仍專與大北公司合辦. 方議立合同，大北公司恆寧生欲載明中國不再租陸線與他人，且須永租大北，議遂中止.
光緒七年十月，督辦中國電報事宜盛宣懷與丹總辦大北電報公司恆寧生會訂收遞電報合同.
光緒九年，李鴻章致總署及盛宣懷，擬中、英、丹三公司合約，英、丹海線均至吳淞為止，將丹自淞至滬旱線購回，由我代遞. 議久之始收回. 初，大北公司原稟六條內，有“不准他國及他處公司於中國地界另立海線，又中國欲造海線、旱線與大北有礙者，不便設立”二條，為大北公司獨得之利益. 因之中國亦取得總署、南北洋及出使大臣往來電報，“凡從大北電線寄發者，不取報費”，為中國獨得之利益. 當時鴻章已批准咨行. 英、美、法、德各使聞之，合詞照會總署. 威妥瑪復援同治九年允英人設海線之案，必欲大東公司添設，政府不能阻. 因之大北公司恆寧生請將中國官報照常給費. 旋復來電，謂“自十月初三日為始，所有中國頭等官報由大北電線寄發者，須照章付足電資，方為發報”等語.
光緒十六年，薛福成議與大北及大東公司訂立合同. 初，大北與大東慮我與俄接陸線奪其水線之利，故原訂明滬、福、廈有水線處，貼中國十分之一，其餘各口出洋報費，悉歸華局續議，並允報效海線官電之費. 嗣因各國並俄使牽制，以致久擱. 至是，由福成另議，祗讓官電費，不要貼價，歲銀十萬圓.
安哥拉
安哥拉，居非之南，北接剛果民主共和國，西眺大西洋，南面納米比亞，東臨尚比亞. 國有土百二十四萬方公里. 居有口千餘萬. 都魯安達，備石油、鑽石、銅之屬.
元熙 (東晉)
元熙為晉恭帝之年號，始於公元四一九年，止於四二〇年，凡二年.
紀年
真興元年||二年
那珂川市
那珂川市處日本福岡縣.
沿革
平成三十年，筑紫郡那珂川町爲那珂川市. 而筑紫郡廢.
它典
分類:九州地方區劃‎
張載子厚
張載，字子厚，宋長安人也. 少喜談兵. 至欲結客取洮西之地. 年二十一，以書謁范仲淹，一見知其遠器，乃警之曰：「儒者自有名教可樂，何事於兵. 」因勸讀《中庸》. 載讀其書，猶以為未足，又訪諸釋、老，累年究極其說，知無所得，反而求之《六經》. 嘗坐虎皮講《易》京師，聽從者甚眾. 一夕，二程至，與論《易》，次日語人曰：「比見二程，深明《易》道，吾所弗及，汝輩可師之. 」撤坐輟講. 與二程語道學之要，渙然自信曰：「吾道自足，何事旁求？」於是盡棄異學，淳如也.
舉進士，為祁州司法參軍、雲巖令. 政事以敦本善俗為先，每月吉，具酒食，召鄉人高年會縣庭，親為勸酬. 使人知養老事長之義，因問民疾苦，及告所以訓戒子弟之意. 熙寧初，御史中丞呂公著言其有古學，神宗方一新百度，思得才哲士謀之，召見問治道，對曰：「為政不法三代者，終苟道也. 」帝悅，以為崇文院校書. 他日見王安石，安石問以新政，載曰：「公與人為善，則人以善歸公；如教玉人琢玉，則宜有不受命者矣. 」
明州苗振獄起，往治之，末殺其罪. 還朝，即移疾屏居南山下，終日危坐一室，左右簡編，俯而讀，仰而思，有得則識之，或中夜起坐，取燭以書. 其志道精思，未始須臾息，亦未嘗須臾忘也. 敝衣蔬食，與諸生講學，每告以知禮成性、變化氣質之道，學必如聖人而後已. 以為知人而不知天，求為賢人而不求為聖人，此秦、漢以來學者大蔽也. 故其學尊禮貴德、樂天安命，以《易》為宗，以《中庸》為體，以孔孟為法，黜怪妄，辨鬼神. 其家昏喪葬祭，率用先王之意，而傅以今禮. 又論定井田、宅里、發斂、學校之法，皆欲條理成書，使可舉而措諸事業.
呂大防薦之曰：「載之始終，善發明聖人之遺旨，其論政治略可復古. 宜還其舊職，以備諮訪. 」乃詔知太常禮院. 與有司議禮不合，復以疾歸，中道疾甚，沐浴更衣而寢，旦而卒. 貧無以斂，門人共買棺奉其喪還. 翰林學士許將等言其恬於進取，乞加贈卹，詔賜館職半賻.
載學古力行，為關中士人宗師，世稱為橫渠先生. 著書號《正蒙》，又作《西銘》，曰：「乾稱父而坤母，予玆藐焉，乃混然中處. 故天地之塞吾其體，天地之帥吾其性，民吾同胞，物吾與也. 大君者，吾父母宗子；其大臣，宗子之家相也. 尊高年所以長其長，慈孤幼所以幼其幼，聖其合德，賢其秀也. 凡天下疲癃殘疾、惸獨鰥寡，皆吾兄弟之顛連而無告者也. 於時保之，子之翼也. 樂且不憂，純乎孝者也. 違曰悖德，害仁曰賊，濟惡者不才，其踐形惟肖者也. 知化則善述其事，窮神則善繼其志，不愧屋漏為無忝，存心養性為匪懈. 惡旨酒，崇伯子之顧養；育英材，潁封人之錫類. 不弛勞而底豫，舜其功也；無所逃而待烹，申生其恭也. 體其受而歸全者，參乎；勇於從而順令者，伯奇也. 富貴福澤，將厚吾之生也；貧賤憂戚，庸玉女於成也. 存，吾順事；歿，吾寧也. 」程頤嘗言：「《西銘》明理一而分殊，擴前聖所未發，與孟子性善養氣之論同功，自孟子後蓋未之見. 」學者至今尊其書.
嘉定十三年，賜諡曰明公. 淳祐元年封郿伯，從祀孔子廟庭.
南京夫子廟
夫子廟，又稱孔廟、文廟、文宣王廟，居貢院街西，秦淮河陽，為祭孔之地. 縮圖|南京夫子廟 始建于晉咸康三年. 宋景祐元年，于東晉學宮前建孔廟，以冀士子遵先師之教誨. 六朝至明清，多有公侯戚畹，宗師王孫居于此，乃至烏衣子弟，翩翩裘馬，四海賓遊，挾彈吹箫，故有「六朝金粉」之說. 宋建炎年間毀于兵，紹興九年複建，稱建康府學. 明初為國子學，並上元、江寧，後為應天府學. 清咸豐年間複毀于兵，同治八年復建. 抗日時遭日軍焚，大毀. 後于一九八四年起複建東、西市等，漸複往日風貌.
秦淮穿院而過，河房夾秦淮而居. 夏日淮水盈漫，多有畫船箫鼓之遊. 《板橋雜記》載：「秦淮镫船之盛，天下所無. 兩岸河房，雕闌畫檻，绮窗絲障，十裏珠簾……薄暮須臾，镫船畢集，火龍蜿蜒，光耀天地，揚槌擊鼓，蹋頓波心. 」舊院于貢院遙對，原為才子佳人而設. 金陵桃葉渡，順治初，一縣令建橋其上，榜曰「利濟青溪長板橋」，明末，為工部葛寅亮所毀. 今已複建.
內有照壁、泮池、牌坊、聚星亭、魁星閣、棂星門、大成殿、明德堂、尊經閣等. 一九九一年，評「全國旅遊勝地四十佳」.
近有釣魚巷，有河房以供遊燕，古有風月作坊. 複有桃葉渡在青溪曲處，對岸為禦河房，相傳前明威武南巡，曾駐，今改為茶坊矣.
上海師範大學
上海師範大學者，略稱上海師大，華夏之大學也，在滬. 西元一九五四年，肇創上海師範專科學校，在虹口. 一九八四年，定名上海師範大學. 校區有二，在徐匯、在奉賢. 訓曰厚德、博學、求是、篤行.
南京夫子廟
= 據 =
上海師範大學
分類:上海市大學
貴州大學
貴州大學者，略稱貴大，華夏之大學也，在貴陽. 大清光緒二十年，貴州巡撫鄧華熙肇創，是為貴州大學堂. 西元一九五零年，定名貴州大學. 今，黔地名學也. 訓曰明德至善，博學篤行.
分類:中華人民共和國大學
崔郊
崔郊，唐人，寓居漢上，有婢端麗，善音律，既貧，鬻婢于連帥，給錢四十一萬. 郊思慕無已，其婢因寒食值郊於柳陰馬上，郊贈以詩，連帥睹詩，立召見郊，握手曰︰「侯門一入深如海，從此蕭郎是路人. 」便是公作耶. 遂命婢同歸.
永興 (西晉)
永興為晉惠帝之年號，始於公元三〇四年，止於三〇六年，凡三年.
紀年
晏平元年
戊戌變種
戊戌年十月十九日，中華人民共和國格致家賀建奎，以校改遺傳子之法，作孿生女，命曰露露、娜娜，計免於艾滋. 事出，人民網稱之免疫為天下先. 後不虞天下大嗔，或謂天生德也，變之不道，以人易獸，孰不可忍；或謂人擇種質，必富人專之，則窮黎翻身無日矣，恨不身先；或請殺嬰，不殺亦夭其嗣，以全人性之美，以杜萬國之口. 學林於艾滋病，固免疫有術，而此行輕率，遺患無窮. 且遺傳子之人擇，亦未足信，猶有脫靶效應之困也. 翌日，科技部謂「既令禁止，將處理」.
廣西大學
廣西大學（壯語曰Gvangjsih Dayoz）者，華夏之大學也，在邕州. 民國十七年，國民黨新桂系肇創省立廣西大學，在梧州. 西元一九五八年，復校. 訓曰勤懇樸誠，厚學致新.
分類:中華人民共和國大學
衣索比亞
衣索匹亞，居東非，北接厄利垂亞，東臨索馬利亞，西近蘇丹，南面肯亞. 幅員一百二十三萬公里見方. 人口逾億，都阿迪斯阿貝巴. 出鈾，民多信基督教、回回教.
明智光秀
源朝臣明智十兵衛光秀，美濃人也. 官至日向守. 少孤，依季父明智光安而活. 光安者，美濃齋藤氏之將也. 光秀少而好學，喜連歌茶道，和漢之學未嘗不盡窺其門. 尤喜《史記》，臥行皆攜之. 每覽《主父偃傳》，輒廢書嘆曰：「生不五鼎食，死固五鼎烹. 嗚呼，大丈夫固當如是！」久之，書頁盡脫.
弱冠，工於火銃射擊之道，齋藤諸將皆不能及. 時人以為麒麟兒，遠近諸侯皆聞其名. 光安材之，視為己出. 既長，齋藤氏招以為末將，固以病辭，弗應.
及齋藤義龍賊美濃，弒父而立，病明智氏強，因攻其塢堡. 時光秀在外，聞之，急間歸. 光安不內，矢血書謂之曰：「夫烈士不避細行，丈夫不拘小節，此汝向知之也. 今吾必死，宗族滅無日. 汝既父我，可嗣吾宗. 急去！汝當大器於天下，勿坐我而死於區區. 」光秀泣，誓，三拜而引去. 光安遂死.
既亡，周遊近畿諸國，訪風土人物，結交風雅學士. 越前朝倉氏賢之，招為末將，命教其部眾銃射. 光秀心薄其官，怏怏而居焉.
先是，京都亂，將軍義輝見弒於三好氏. 幕臣細川藤孝奉將軍弟義昭避越前. 光秀向以風雅知於藤孝，聞之，以為利，乃徑造其門而謁之，從容為說天下事，藤孝大奇之，徒跣而為禮曰：「不意君之賢乃至於斯！」旋薦之於義昭. 義朝大悅，以為不世材，乃請之於朝倉氏. 光秀遂為將軍侍.
時織田信長新兼美濃，名震於外. 義昭欲返京都，患無諸侯輔，問群臣. 或薦以武田、毛利氏. 光秀蹴而進曰：「興幕府者，必信長耳！武田毛利之屬何足道哉？」將軍然其言，乃使光秀往說信長.
十月，以將軍使臣見信長，說以輔將軍返京事. 信長亦以將軍為奇貨，心允之，佯問曰：「吾輔將軍，何利之有？」光秀因大笑. 信長問其故. 對曰：「吾以殿下為天下霸者，何乃鄙陋如是哉？夫將軍者，傀儡也. 霸王挾之可以令諸侯，致天下可也. 何庸問所利？」信長撫掌而賢之，問曰：「君在越前祿幾何？」對曰：「奉粟三千石. 」信長即許萬石秩，令光秀居美濃，旦夕交通將軍.
永祿十一年，信長麾軍西，光秀亦將部曲從，歷破北田、六角、三好之屬，數獻奇策，頗有功. 信長上洛，築二條城以挾輔幕府. 義昭面謝信長，欲贈以管領職. 信長曰：「官位非吾所欲也，若必有所賜，敢請光秀. 」將軍阿信長意，允之.
光秀即辭幕府職，徑謁信長. 藤孝病其疾，不悅，說之曰：「夫信長者，數國諸侯也；義昭者，征夷將軍也. 信長縱強盛，不過一世；幕府縱不振，亦朝廷貴胄也. 為諸侯將，孰如為幕臣貴？」光秀對曰：「此非子所知也. 吾願在匡天下生民，使王道光於宇內. 固令光秀之名長誦於後學者. 非霸王梟雄，誠不能藉以通吾志也. 至於浮祿虛爵，非吾所慮也. 」遂入美濃仕信長.
天正元年，衛戍京都，權領軍政. 及至，立斬遊俠十數人，治廣廈以誘商賈，京都為之再興. 時三好氏數寇境，光秀設伏於野，迂迴進擊，大破之，斬首數百，奪生野銀山. 信長聞之大悅，以近江阪本封之，食三千戶. 光秀因城之，開津渡之利，阪本大治. 信長乃益以木戶、田中，食萬戶，領五萬石.
元龜元年，信長檄光秀，約攻越前朝倉氏. 光秀念舊恩，弗欲往，乃以辭以暴疾. 信長聞而怒，厲詞再招之. 光秀懼，急將部曲謁信長，半日即至. 信長譏之曰：「聞君疾甚，何愈之速也？」光秀弗能仰視，歸而恥之，幾欲自剖者三.
信長欲屠比叡山伽藍，諸將多諫者. 或以光秀嘗崇三寶，欲與之俱，光秀固辭之. 信長遣使問於光秀，光秀惟諾諾而已. 信長哂之，遂屠比睿山. 夜，觀火，顧謂從子秀滿曰：「誠天魔之所為也. 」
朝倉、淺井既滅. 信長乃漆淺井父子、朝倉義景頭骨以為酒器，召諸將飲. 及酣，出骷髏酒器，按刀命諸將飲. 諸將莫敢仰視者. 光秀從容進，持義景骷髏，滿斟之，歌曰：「故越前之太守兮，嗣名門之榮光；一朝身辱於桀紂兮，妝首級而盈漿；未聞扶桑之冒頓兮，見東瀛之趙襄；隱豫讓之烈行兮，寄哀歌於君王. 」歌罷，滿飲之，不辭徑去. 信長默然，乃罷宴.
天正元年，信長擢光秀為越前守，領朝倉舊地，未及就，一向宗亂起，光秀歸近江，官除. 是年，足利義昭叛於慎島，光秀攻陷之，降藤孝，薦於信長. 義昭見放，室町幕府亡.
天正二年，信長假光秀節鉞，加平西將軍，命取丹波. 是年，光秀攻黑井城，將陷，丹波豪族波多野氏叛，絕甬道，據險要之. 光秀勢潰，退歸.
天正四年，本願寺僧酋顯如叛. 光秀合佐久間信盛軍往拒其勢，戰於三津寺坪，大敗. 佐久間信盛坐敗當斬，以舊勳贖為庶人. 光秀功罪自如，歸，語秀滿曰：「華亭鶴唳之嘆，未為遠也. 」
天正五年，征雜賀，下之. 秋，以部曲從信長攻信貴山城，下之. 信長嘉其功，命其旋軍丹波. 十月，光秀合細川藤孝軍攻丹波龜山城，三日而陷之.
天正六年，光秀將軍圍八上城，凡數月. 波野多氏罷，宗主秀治欲降，然畏信長誅，乃約於信長，固請光秀母為質. 信長許之，檄光秀質母. 光秀度信長無常，乃陰妝乞婦，詐以為其母，質焉. 波野多秀治遂出，謁信長於安土. 至，信長即命磔秀治於京都. 波多野族人怒，亦磔光秀假母. 光秀遂下丹波，領其國政. 光秀懼天下謗，詐為舉母喪. 信長遣使吊之，以悼書示光秀. 視之，無一字也，自是光秀益不自安.
天正十年，信長遣嫡子信忠攻武田氏，光秀將軍與焉. 天目山之役，光秀頗有功. 及宴，光秀引觴前祝詞曰：「賴殿下少主威靈，吾輩臣僚戮力，強虜是滅. 」信長瞠目怒曰：「功惟信忠，汝等安敢竊據之！」即批其頰. 光秀伏罪而退.
五月，信長宴德川家康於安土，令光秀為禮官. 光秀欲顯其能，乃自出囊儲，壯其營宿，精其膳食，聘名伎茶魁，珍玩盈室. 信長臨觀之，罵曰：「致禮三河，安用奢華如是！設若天皇幸此，復當以何禮待之！」麾之使退. 及宴，食魚，信長味腥氣. 乃招光秀，罵曰：「縱有恨，曷敢以腐魚辱我！」奮以酒碟擲之，中光秀額，傷之. 麾之使退. 光秀即趨而出，額血沾襟而卒無拭也.
既歸丹波龜山，信長檄收光秀近江、丹波封邑，命其自取毛利氏石見、出雲地以代之. 光秀愕，廢食. 六月，自登愛宕山，祝禱焉，卜，得大凶；復卜之，亦凶，三卜之，得吉. 於是光秀伏拜，祝曰：「天加護哉！」許以莊園舍寺院. 午，宴歌人於威德院西坊，互與唱和焉. 取粽而食，忘去其葉. 歌及光秀，慨然曰：「時惟今朝，五月雨，知我心. 」大笑而出. 歌人裡村紹巴玩其意，駭之. 蓋以倭語按之，時者音諧土岐，光秀乃土岐氏庶流，光秀句意猶土岐氏當王天下也.
既歸，即召家臣明智秀滿、山崎長德、齋藤利三、溝尾勝雄議於密室曰：「今天下勢未定，而信長之虐日益，故臣宿將，多見誅放. 漢帝之薄、明祖之忍，殆可望也；淮陰之誅，梁王之醢，斯未遠矣！且夫人生五十年，榮華須臾間，甕牖繩樞亦鷹揚，豈獨我輩固當烹邪！束手趨鼎鑊就死，孰若揭竿以為天下誅此暴虐哉！諸君其許孤！倘不能從，請斬光秀首！」四臣皆匍匐曰：「願命是從！」連署血書而誓之.
於是光秀會部卒於龜山，誓曰：「諸君勿以光秀愚魯，惟幸教之. 夫丹波攻略，風雨五載，乃得全土. 山川城池，漫涂膏血. 本當與諸君共之，然主公片言以囊括，且驅吾等蹈不測之境，是耶非耶？惟願諸君熟思之. 」三軍呼嗷，因命士卒礪兵秣馬，徐向京都.
南軍於山城沓掛，再誓曰：「三軍聽之！吾以饗應奉行宴家康，殫精竭慮，盡善其事. 然卒見辱於信長. 額前傷痕猶在，是可忍，孰不可忍！且主辱臣羞，武士之道也. 食吾祿者寧無忠烈之士乎！惟願二三子思之！」因命士卒舍乾糧，棄陳兵，疾行南趨. 復殺農人三十餘為祭.
六日旦，光秀乃自將卒圍本能寺，別遣師據二條御所. 既圍，光秀自被甲仗刀，曆數信長罪. 信長披髮左袒，瞠目而漠視之，光秀色慘而語結，趨退. 群卒環攻信長，信長知不免，入殿自燒殺. 平明，索信長屍，雖寸骨亦無所得. 光秀益驚不自安. 光秀別遣秀滿攻信長子信忠於妙覺寺，克，信忠死焉. 信長將山岡景隆燒瀨田橋而遁，光秀即使修復之. 別遣秀滿攻安土，捷，乃盡出安土子女玉帛分諸將. 山城、近江盡入其握.
七日，朝敕使吉田兼見於安土，拜領天皇旨，受賜. 九日，入京朝天皇，自表為征夷大將軍. 夜，遣使招細川藤孝父子、井筒順慶，俱弗肯應.
十日，光秀會卒出鳥羽，將征順慶，未及出，或報羽柴秀吉軍至攝津. 光秀叱曰：「安得如是速也！」責報者，出京都，聞報者三，乃信，急旋軍西向，欲塞山崎以遮秀吉軍道.
十二日，光秀陣山崎，凡一萬六千卒. 秀吉遣別將崛尾晴吉急據天王山，因寨於是. 明智麾卒攻之者三，皆不能克，三軍皆罷. 午，秀吉合信長故將軍凡四萬有奇，鼓噪而至，陣，與光秀峙於圓明寺川. 秀吉使前卒山呼光秀罪，因遣騎渡河奮迅襲之，光秀卒氣奪. 戰至晦，明智陣左右翼皆卻，光秀方寸亂，自將部曲走險阻. 川水為之赤.
夜，光秀從十餘騎走小栗栖，晦而失路. 野有刁民欲劫之者，乃以竹槍刺其背，刃透於肋. 光秀落馬，浩然嘆曰：「光秀寧死於是！」良久復嘆曰：「榮華富貴，本復夢幻. 吾忝為將軍三日，今日固其宜也. 」乃從容妝飾，解甲去衣而坐，顧謂從者溝尾莊兵衛曰：「吾死，勿使吾首領見玷於下賤. 吾向許千金與知恩院而未報，今可以吾首酬之. 」從容賦詩曰：「逆順無二門，大道徹心源. 五十五年夢，覺來歸一夢. 」言迄遂死.
土衛五
土衛五，亦稱雷亞（Rhea），周土之衛也. 巨細居諸土衛第二，太陽系第九. 法蘭西國觀天士卡西尼於西曆一六七二年首見之. 卡西尼號考之甚詳.
名
土衛五，英吉利文謂之雷亞. 雷亞者，希臘之神也. 初，卡西尼以路易之星，名四土之衛. 惟觀天士慣以一二名土之五衛. 後一七八九年復見二衛，土之衛遂有七矣. 有約翰者，首見土衛一二之威廉子也. 於《好望角觀天錄》建，言七土衛當名以泰坦之神，納.
地
土衛五，遍地皆冰. 每立方分重八釐八毫八絲. 岩成四分之一，冰成四分之三. 太陽系中，巨細居九，輕重居十. 向者度其中心為岩. 近以卡西尼號考之，其軸慣矩為四分，示其內外如一也. 蓋若岩居其心，軸慣矩當為三寸四分矣.
衛五頗類衛四，示其成方亦近. 其地攝氏寒暑度當於日者負百又七十四度，蔽於日者負二百至負二百二十度. 多穴，多明斑，地以穴之疏密者分. 其一穴徑越八十里，其二反之，多處地極赤道，蓋其初成日地多變也. 半地諸星擊之，甚明. 其穴難辨，不若水月. 半地色玄，明文相交，穴稀可辨. 向者度其明文為火山所出. 今觀衛四，識其文實為冰崖，故度衛五之文亦冰崖也.
環
美利堅國欽天監嘗於二千零八年三月六日，言衛五或有薄環. 衛未有有環者. 惟土之磁場於近衛五處電行大盛，故有斯言.
卡西尼號嘗就邇攝像. 極邇者越而攝於二千零五年十一月二十六日，凌千里. 另於二千零七年八月三十日越之，凌萬一千又五百里. 繼者欲於二千又一十年八月三十日於凌二百里處再越之.
王翰
少豪健恃才，景雲元年及進士第，然喜蒱酒. 張嘉貞為本州長史，偉其人，厚遇之. 張說至，禮益加. 舉直言極諫，調昌樂尉，又舉超拔群類. 開元九年，說輔政，故召為祕書正字，擢通事舍人、駕部員外郎. 家畜聲伎，日使頤令，自視王侯，人莫不惡之. 十四年，說罷宰相，翰出為汝州長史，徙仙州別駕. 日與才士豪俠飲樂游畋，伐鼓窮歡，文士祖詠、杜華常在座，于是貶道州司馬，卒.
張說評王翰之文，曰：「有如瓊林玉斝，雖爛然可珍，而多有玷缺. 若能箴其所闕，濟其所長，亦一時之秀也. 」
冰島
冰島共和國（冰島文：Lýðveldið Ísland）位挪威海中，冰島之上，方十萬公里，口三十萬，都雷克雅維克. 其上多苔原，不可耕，惟多畜牛羊而已. 其民多以漁為生. 今亦有煉鋁者. 地處北方，冰川壯麗，故有逆旅而利者也.
史
一九四三年，廿五年之期滿，冰島人以公民投票，改制共和自立. 遂於一九四四年六月十七日，以斯溫·比約恩松為冰島總統，自成一國.
冰島以漁為生，其周圍各國亦如是. 故冰島常與英國等爭漁獲. 史稱鱈魚之爭.
崔護
崔護，字殷功，唐清河人也. 姿質甚美，寡合. 貞元十二年，舉進士下第，終嶺南節度使.
冰島
史
二〇〇八年，金融海嘯，冰島先當其害.
行政
冰島自立後，仍以阿爾廷治國. 阿爾廷有六十三人，四年一任，自國中選賢而得，以上達民意. 冰島元首為總統，有位而無權. 總統任總理，總理及其內閣司理國事.
崔護
《本事詩》曰︰「清明日，護獨遊都城南，得居人莊. 一畝之宮，而花木叢萃，寂若無人. 扣門久之，有女子自門隙窺之，問曰：『誰耶？』以姓字對，曰：『尋春獨行，酒渴求飲. 』女人以杯水至. 開門，設床命坐. 獨倚小桃斜柯佇立，而意屬殊厚，妖姿媚態，綽有餘妍. 崔以言挑之，不對，目注者久之. 崔辭去，送至門，如不勝情而入. 崔亦睠盼而歸，嗣後絕不復至. 及來歲清明日，忽思之，情不可抑，逕往尋之. 門牆如故，而已鎖扃之. 因題詩於左扉曰：『去年今日此門中，人面桃花相映紅. 人面祇今何處去，桃花依舊笑春風. 』後數日，偶至都城南，復往尋之. 聞其中有哭聲，扣門問之. 有老父出曰：『君非崔護邪？』曰：『是也. 』又哭曰：『君殺吾女. 』護驚起，莫知所答. 老父曰：『吾女筓知書，未適人. 自去年以來，常恍惚若有所失. 比日與之出，及歸，見左扉有字. 讀之，入門而病，遂絕食數日而死. 吾老矣，此女，所以不嫁者，將求君子，以託吾身. 今不幸而殞，得非君殺之邪？』又特大哭. 崔亦感慟，請入哭之，尚儼然在床. 崔舉其首枕其股，哭而祝曰：『某在斯，某在斯. 』須叟開目，半日復活矣. 父大喜，遂以女歸之. 」
趙雲
初平二年，雲為本郡所舉，將義從吏兵詣公孫瓚. 時袁紹稱冀州牧，瓚深憂州人之從紹也，善雲來附，嘲雲曰：「聞貴州人皆原袁氏，君何獨回心，迷而能反乎？」雲答曰：「天下訩訩，未知孰是，民有倒縣之厄，鄙州論議，從仁政所在，不為忽袁公私明將軍也. 」遂與瓚征討. 時劉備亦依託瓚，每接納雲，雲得深自結託，瓚遣備為田楷拒袁紹，雲遂隨從，為備主騎. 雲以兄喪，辭瓚暫歸，備知其不反，捉手而別，雲辭曰：「終不背德也. 」
建安五年，備就袁紹，雲見於鄴，備與雲同床眠臥. 時備陰欲離紹，密遣雲合募得數百人，皆稱劉左將軍部曲，紹不能知. 翌年，雲隨備至荊州就劉表.
十三年，曹操南下攻備，追至當陽長阪，備棄妻子南走，有人言雲已北去者，備以手戟擿之曰：「子龍不棄我走也. 」頃之，雲至，身抱備子劉禪，護備妻甘夫人，皆得免難. 遷為牙門將軍.
十五年，從平江南，以為偏將軍，代趙範領桂陽太守. 範寡嫂曰樊氏，有國色，範欲以配雲. 雲辭曰：「相與同姓，卿兄猶我兄. 」固辭不許. 時有人勸雲納之，雲曰：「範迫降耳，心未可測；天下女不少. 」遂不取. 範果逃走，雲無纖介. 備入蜀，雲留荊州.
建安十七年，備自葭萌還攻劉璋，召諸葛亮. 亮率雲與張飛等俱泝江西上，平定郡縣. 至江州，分遣雲從外水上江陽，與亮會於成都. 先是，備娶孫權妹，備入益州，孫夫人乘此驕豪，多將吳吏兵，縱橫不法. 時雲領留營司馬，備以雲嚴重，必能整齊，特任掌內事. 權聞備西征，大遣舟船迎妹，而孫夫人內欲將禪還吳，雲與飛勒兵截江，乃得禪還. 成都既定，以雲為翊軍將軍，時議欲以成都中屋舍及城外園地桑田分賜諸將. 雲駮之曰：「霍去病以匈奴未滅，無用家為，令國賊非但匈奴，未可求安也. 須天下都定，各反桑梓，歸耕本土，乃其宜耳. 益州人民，初罹兵革，田宅皆可歸還，今安居復業，然後可役調，得其歡心. 」備即從之.
建安二十四年，夏侯淵敗，操爭漢中地，運米至北山下，數千萬囊. 黃忠以為可取，雲兵隨忠取米. 忠過期不還，雲將數十騎輕行出圍，迎視忠等. 值操揚兵大出，雲為操前鋒所擊，方戰，其大眾至，勢偪，遂前突其陳，且鬥且卻. 操軍散，已復合，雲陷敵，還趣圍. 將張著被創，雲復馳馬還營迎著. 操軍追至圍，此時沔陽長張翼在雲圍內，翼欲閉門拒守，而雲入營，更大開門，偃旗息鼓. 操軍疑雲有伏兵，引去. 雲雷鼓震天，惟以戎弩於後射操軍，操軍驚駭，自相蹂踐，墮漢水中死者甚多. 備明旦自來至雲營圍視昨戰處，曰：「子龍一身都是膽也. 」作樂飲宴至暝，軍中號雲為虎威將軍.
同年，孫權襲荊州，備大怒，欲討權. 雲諫曰：「國賊是曹操，非孫權也，且先滅魏，則吳自服. 操身雖斃，子丕篡盜，當因眾心，早圖關中，居河、渭上流以討凶逆，關東義士必裹糧策馬以迎王師. 不應置魏，先與吳戰；兵勢一交，不得卒解. 」備不聽，遂東征，留雲督江州. 章武二年，備失利於秭歸，雲進兵至永安，吳軍已退.
傷害
傷害，傷人身，壞品物也.
趙雲
建興元年，為中護軍、征南將軍，封永昌亭侯，遷鎮東將軍.
傷害
查日本刑法，傷害他人者，論傷害罪. 不慎傷人，坐過失傷害. 傷害動物，坐損壞器物處刑.
趙雲
五年，隨亮駐漢中.
傷害
分類:群學
趙雲
時人贊評
楊戲贊曰：征南厚重，征西忠克，統時選士，猛將之烈.
姜維及眾大臣議曰：雲昔從先帝，勞績既著，經營天下，遵奉法度，功效可書. 當陽之役，義貫金石，忠以衛上，君念其賞，禮以厚下，臣忘其死. 死者有知，足以不朽；生者感恩，足以殞身. 謹按諡法，柔賢慈惠曰順，執事有班曰平，克定禍亂曰平，應諡雲曰順平侯.
陳壽評曰：黃忠、趙雲彊摯壯猛，並作爪牙，其灌、滕之徒歟？
大安區
大安區，居臺北市之央略南，古名「大安庄」. 境內多為平原，東南有丘. 東鄰信義，南界文山，西傍中正，北接中山、松山. 多市肆櫛比，并諸學校，久為臺北市良居所集也.
西北大學
西北大學者，華夏之大學也，在長安. 長安者，漢唐勝地，西北上庠. 其源有二，陝源者陝西大學堂也，京源者國立北平大學也，皆光緒二十八年肇創. 西元一九三七年，陝京合流. 一九五零年，定名西北大學. 今，西北名學也，尤善考古、地質之道. 訓曰公誠勤樸.
分類:中華人民共和國大學
青島大學
青島大學者，華夏之大學也，在青島市. 西元一九八五年肇創，胡耀邦題名. 今，齊魯名學也. 訓曰明德博學、守正出奇.
分類:中華人民共和國大學
泰坦
希臘神話云︰太古之時，有一族巨人，名曰泰坦. 此族生於天地之間，力大無窮，能撼動山河.
巨人之首領，曰克洛諾斯. 彼乃宙斯之父，亦乃時代之神. 彼曾吞食其子，惟宙斯得免. 宙斯乃以巧計，使彼吐出其餘子，共攻其父，囚於地底. 泰坦之敗，乃時代之終. 宙斯之勝，乃秩序之始.
自此，宙斯王天上，改泰坦為奧林匹斯，一領諸神，共治萬物.
又，泰坦既為巨人族，泰西遂以泰坦稱物之巨者. 如土衛六，大小甲於土星諸衛，故泰西稱之泰坦星.
三十年戰爭
三十年戰爭，西元千十八年起於中歐. 千四十八年，乃休. 以兵戈及飢疫之殘暴，死者至於八百萬. 故云書契以來，最屬慘酷. 被殺傷者，多神聖羅馬帝國民；其餘則多他國軍旅. 衝突苛虐歐洲. 日耳曼戶，十亡其二. 而波美拉尼亞至黑林山之迴廊間，民戶喪甚，其數有半.
斯戰爭牽連外國甚數，若西班牙，及哈布斯堡氏. 教皇亦與之. 而神羅新教諸侯國，則援於荷蘭、北歐諸國、法國. 法國雖奉天主教，猶欲雄於哈布斯堡氏，遂戰.
分類:歐洲史
艾蓬
艾蓬，有曰艾、艾草、甜艾、香艾、冰臺、艾蒿、灸草、黃草，生于歐、亞，草本，多年生. 「艾：冰臺也. 从艸乂聲. 」
「艾，冰臺. 」
東區 (新竹市)
東區，居臺灣新竹之東. 東以柯子湖溪界竹東，西鄰香山、北區，南接寶山，北以頭前溪連竹北市. 新竹科學園區設址於是.
艾蓬
「戲術削冰令圓，舉以向日，以艾於後承其影則得火. 」
用
艾得食、作蚊香以驅蚊蚋、調經止血、安胎止崩、散寒除濕、月信不調. 可製艾灸. 馥郁者，端午懸于門以辟邪. 溫者為食. 中土之南，有食艾糍. 清明時節，和艾、糯米，餡豆仁、油麻、白糖，蒸之熟. 或采初生艾蒿，摻于麵粉食之. "「詵曰︰春月採嫩艾作菜食，或和面作餛飩如彈子，吞三、五枚，以飯壓之，治一切鬼惡氣，長服止冷痢. 又以嫩艾作乾餅子，用生薑煎服，止瀉痢及產後瀉血，甚妙. 」" 「時珍曰︰王安石《字說》云︰艾可疾，久而彌善，故字從. 」
「味苦，微溫，無毒. 主炙百病，可作煎，止下痢，吐血，下部瘡，婦人漏血，利陰生肌肉，闢風寒，使人有子. 一名冰台，一名醫草. 生田野. 三月三日採，曝乾. 作煎令見風. 」 "「艾，所以療疾. 」""「大禮年直置邦郊台下，人之唱歌聲曲，兩司不時犒設，兩岸居民亦有犒賞. 街市撲蒲合，生絹背心、黃草布衫、苧布背心、撲黑傘、花手巾、涼傘、涼簟，涼枕、紫紗裙、涼鞋. 暑月多於寬闊處避署納涼. 」"
朝鮮漢字
朝鮮半島，久承漢學，故二千年以降，緣用漢字不斷，至近世方漸衰. 初，直用古文文法，文章用字，無異中華. 後以漢字不合於韓人言，遂創吏讀，以漢字記虛字音. 然漢韓之音，不盡相同，乃製諺文以表. 其後朝鮮世宗製《訓民正音》，猶用不廢，而有朝鮮臣奏請廢《訓民正音》. 至近世，朝鮮自立天子，試廢漢字，不能盡去，仍教之於庠序，南朝凡千八百字，北朝凡三千字. 其人取名，亦以漢字. 而其字體，近乎港臺，間或有異，惟實微焉.
兹列異者於下︰
吳廣
吳廣者，其人有三.
廣州大學
廣州大學者，略稱廣大，華夏之大學也，在羊城. 民國十六年，肇創私立廣州大學. 西元一九八三年，復校. 訓曰博學篤行，與時俱進.
分類:中華人民共和國大學
南昌大學
南昌大學者，華夏之大學也，在洪州，鄱陽湖畔. 其源上溯江西公立醫學專門學校. 西元一九九三年，江西大學並江西工業大學，立南昌大學. 今，贛地名學也. 訓曰格物致新，厚德澤人.
分類:中華人民共和國大學
俞伯僑
俞伯僑，唐書家，代宗時人. 工八分書，大曆六年嘗書《唐呂府君勅葬碑》.
八元數
算
八元數者，八維空間之點也. 八維者，實、天（「i」）、地（「j」）、人（「k」）、幻（「l」）、天幻（「il」）、地幻（「jl」）、人幻（「kl」），共一實七虛. 由是可見，其究道之深，較諸複數，尤有過之，故曰超複數也.
俞伯僑
引據
《金石錄》
八元數
算
二數相乘，有乘數表：
俞伯僑
引據
分類:唐列傳
八元數
算
虛負之，曰軛（記曰「\bar{z}」）.
合虛實之方，復開方之，曰模（記曰「|z|」）.
數軛相乘，為模之方耳.
二數相除，用模軛求商法，被除者乘除者之倒數也（記曰「」）.
分類:代數
建興 (東吳)
建興者，乃三國之時吳帝孫亮之年號也. 時二年.
吳會稽王亮
吳會稽王亮字子明，大帝少子也. 赤烏十三年，帝廢太子，立亮為之，以全琮女為妃.
太元元年夏，帝立亮母潘氏為皇后. 冬，帝寢疾，徵大將軍諸葛恪為太子太傅，會稽太守滕胤為太常，並受詔輔太子. 明年四月，帝薨. 亮即尊號，大赦，改元建興.
閏月，以恪為帝太傅，胤為衛將軍領尚書事，上大將軍呂岱為大司馬，諸文武皆進爵班賞. 冬十月，太傅恪率軍遏巢湖、東興，使全端、留略守東西二城. 十二月朔丙申，魏使諸葛誕、胡遵等步騎七萬圍東興，王昶攻南郡，毌丘儉向武昌. 甲寅，恪以大兵赴敵. 戊午，兵及東興，交戰，大破魏軍，殺將軍韓綜、桓嘉等.
建興二年春正月丙寅，立皇后全氏，大赦. 庚午，王昶等皆退. 二月，軍還，大行封賞. 三月，恪率軍伐魏. 夏四月，圍新城，大疫，兵卒死者大半. 秋八月，恪引軍還. 冬十月，大饗. 武衛將軍孫峻伏兵殺恪於殿堂. 大赦，以峻為丞相，封富春侯.
五鳳元年夏，大水. 秋，吳侯英謀殺峻，未果，英自殺.
二年春正月，魏鎮東大將軍毌丘儉、前將軍文欽以淮南之眾西入，戰於樂嘉. 閏月壬辰，峻及驃騎將軍呂據、左將軍留贊率兵襲壽春，軍及東興，聞欽等敗. 壬寅，欽降峻，餘眾數萬來奔. 魏諸葛誕入壽春，峻引軍還. 二月，及魏曹珍遇於高亭，交戰，珍敗績. 留贊為誕別將蔣班所敗於菰陂，贊及將軍孫楞、蔣修等皆遇害. 三月，使鎮南將軍朱異襲安豐，不克. 秋七月，將軍孫儀、張怡、林恂等謀殺峻，發覺，儀自殺，恂等伏誅. 拜將軍吳穰為廣陵太守，留略為東海太守. 是歲大旱，民飢，軍士怨畔. 十二月，作太廟，以馮朝為監軍使者，督徐州諸軍事.
太平元年春二月朔，建業失火. 峻用征北大將軍文欽計，將征魏. 八月，先遣欽及呂據、劉纂、朱異、唐咨軍自江都入淮、泗. 九月丁亥，峻卒，以從弟偏將軍綝為侍中，領中外諸軍事. 據等聞綝代峻，大怒. 己丑，大司馬呂岱卒. 壬辰，據、欽、咨等表薦衛將軍滕胤為丞相，綝不聽. 癸卯，更以胤為大司馬，代呂岱駐武昌. 據引兵還，欲討綝. 綝遣欽、咨等取據. 冬十月丁未，遣孫憲及丁奉、施寬等以舟兵逆據於江都. 遣將軍劉丞督步騎攻胤. 胤兵敗夷滅. 己酉，大赦，改年. 辛亥，獲呂據於新州. 十一月，以綝為大將軍、假節，封永康侯. 孫憲與王惇謀殺綝. 事覺，綝殺惇，迫憲自殺. 十二月，使五官中郎將刁玄告亂於蜀. 二年春二月甲寅，大雨，震電. 乙卯，雪，大寒. 以長沙東為湘東郡，西為衡陽郡，會稽東為臨海郡，豫章東為臨川郡. 夏四月，大赦，帝始親政事. 綝所表奏，多見難問，又科兵子弟年十八已下十五已上，得三千餘人. 亮曰：「吾立此軍，欲與之俱長. 」日於苑中習焉.
三年春正月，諸葛誕殺文欽. 司馬昭克壽春，誕戰死，將吏皆降. 秋七月，封故齊王奮為章安候. 自八月沈陰不雨四十餘日. 亮以綝專權，命全尚、劉丞謀誅綝. 九月戊午，綝以兵取尚，遣弟恩殺丞於蒼龍門外. 召大臣會宮門，黜帝為會稽王. 時年十六.
允禩
允禩，清聖祖第八子也. 康熙三十七年三月，封貝勒. 四十七年九月，署內務府總管事.
太子允礽既廢，允禩謀代立. 諸皇子允禟、允䄉、允禵，諸大臣阿靈阿、鄂倫岱、揆敘、王鴻緒等，皆附允禩. 允禔言於上，謂相士張明德言允禩後必大貴，上大怒，會內務府總管凌普以附太子得罪，籍其家，允禩頗庇之，上以責允禩. 諭曰：「凌普貪婪巨富，所籍未盡，允禩每妄博虛名，凡朕所施恩澤，俱歸功於己，是又一太子矣！如有人譽允禩，必殺無赦. 」翌日，召諸皇子入，諭曰：「當廢允礽時，朕即諭諸皇子有鑽營為皇太子者，即國之賊，法所不容. 允禩柔姦性成，妄蓄大志，黨羽相結，謀害允礽. 今其事皆敗露，即鎖系，交議政處審理. 」允禟語允禵，入為允禩營救，上怒，出佩刀將誅允禵；允祺跪抱勸止，上怒少解，仍諭諸皇子、議政大臣等毋寬允禩罪.
逮相士張明德會鞫，詞連順承郡王布穆巴，公賴士、普奇，順承郡王長史阿祿. 張明德坐凌遲處死，普奇奪公爵，允禩亦奪貝勒，為閑散宗室. 上復諭諸皇子曰：「允禩庇其乳母夫雅齊布，雅齊布之叔厩長吳達理與御史雍泰同榷關稅，不相能，訴之允禩，允禩借事痛責雍泰. 朕聞之，以雅齊布發翁牛特公主處. 允禩因怨朕，與褚英孫蘇努相結，敗壞國事. 允禩又受制於妻，妻為安郡王岳樂甥，嫉妒行惡，是以允禩尚未生子. 此皆爾曹所知，爾曹當遵朕旨，方是為臣子之理；若不如此存心，日後朕考終，必至將朕躬置乾清宮內，束甲相爭耳. 」上幸南苑，遘疾，還宮，召允禩入見，並召太子使居咸安宮.
竹北市
竹北市，新竹縣府治，口二十萬餘，東南臨新竹市，北界新豐、湖口、新埔，東接芎林，南抵竹東，西濱海峽. 分類:新竹縣
允禩
六十一年十一月，上疾大漸，召允禩及諸皇子允祉、允祐、允禟、允䄉、允祹、允祥同受末命. 世宗即位，命允禩總理事務，進封廉親王，授理籓院尚書. 雍正元年，命辦理工部事務. 太子允礽之廢也，允禩謀繼立，世宗深憾之. 允禩亦知世宗憾之深也，居常怏怏. 封親王命下，其福晉烏雅氏對賀者曰：「何賀為？慮不免首領耳！」語聞，世宗憾滋甚. 會副都統祁爾薩條奏：「滿洲俗遇喪，親友饋粥吊慰. 後風俗漸弛，大設奢饌，過事奢靡. 」上用其議申禁，因諭斥：「允禩居母妃喪，沽孝名，百日後猶扶掖匍匐而行；而允䄉，允禟、允禵指稱饋食，大肆筵席，皇考諭責者屢矣. 」二年，上諭曰：「允禩素行陰狡，皇考所深知，降旨不可悉數. 自朕即位，優封親王，任以總理事務. 乃不能輸其誠悃以輔朕躬，懷挾私心，至今未已. 凡事欲激朕怒以治其罪，加朕以不令之名. 允禩在諸弟中頗有治事材，朕甚愛惜之，非允禟、允䄉等可比，是以屢加教誨，令其改過，不但成朕友於之誼，亦全前三復教誨之理？朕一身上關宗廟社稷，不得不為？皇考慈愛之衷. 朕果欲治其罪，豈有於防範. 允禩在皇考時，恣意妄行，匪伊朝夕，朕可不念祖宗肇造鴻圖，以永貽子孫之安乎？」
三年二月，三年服滿. 以允禩任總理事務，挾私懷詐，有罪無功，不予議敘. 尋因工部製祈榖壇祖宗神牌草率，阿爾泰駐兵軍器粗窳，屢下詔詰責允禩；允禩議減內務府披甲，上令覆奏，又請一佐領增甲九十餘副. 上以允禩前後異議，諭謂：「陰邪叵測，莫此為甚！」因命一佐領留甲五十副不即裁，待缺出不補. 隸內務府披甲諸人集允禩邸囂閧，翌日，又集副都統李延禧家，且縱掠. 上命捕治，諸人自列允禩使閧延禧家，允禩不置辯. 上命允禩鞫定為首者立斬，允禩以五人姓名上，上察其一乃自首，其一堅稱病未往，責允禩所讞不實. 宗人府議奪允禩爵，上命寬之. 允禩杖殺護軍九十六，命太監閻倫隱其事，厚賜之. 宗人府复議奪允禩爵，上复寬之.
四年正月，上御西暖閣，召諸王大臣暴允禩罪狀，略曰：「當時允禩希冀非望，欲沽忠孝之名，而事事傷聖祖之心. 二阿哥坐廢，聖祖命朕與允禩在京辦事，凡有啟奏，皆蒙御批，由允禩藏貯. 嗣問允禩，則曰：'前值皇考怒，恐不測，故焚毀筆札，禦批亦納其中. '此允禩親向朕言者. 聖祖升遐，朕念允禩夙有才幹，冀其痛改其非，為國家出力，令其總理事務，加封親王，推心置腹. 三年以來，宗人府及諸大臣劾議，什伯累積，朕百端容忍，乃允禩詭譎陰邪，狂妄悖亂，包藏禍心，日益加甚. 朕令宗人府訊問何得將皇考禦批焚毀，允禩改言：'抱病昏昧，誤行燒毀. '及朕面質之，公然設誓，詛及一家. 允禩自絕於天，自絕於祖宗，自絕於朕，斷不可留於宗姓之內，為我朝之玷！謹述皇考諭，遵先朝削籍離宗之典，革去允禩黃帶子，以儆兇邪，為萬世子孫鑑戒. 」並命逐其福晉還外家.
二月，授允禩為民王，不留所屬佐領人員，凡朝會，視民公、侯、伯例，稱親王允禩. 諸王大臣請誅允禩，上不許. 尋命削王爵，交宗人府圈禁高牆. 宗人府請更名編入佐領：​​允禩改名阿其那，子弘旺改菩薩保. 六月，諸王大臣复臚允禩罪狀四十事，請與允禟、允禵並正典刑，上暴其罪於中外. 九月，允禩患嘔噦，命給與調養，未幾卒於幽所. 諸王大臣仍請戮屍，不許.
乾隆四十三年正月，高宗諭曰：「聖祖第八子允禩，第九子允禟結黨妄行，罪皆自取. 皇考僅令削籍更名，以示愧辱. 就兩人心術而論，覬覦窺竊，誠所不免，及皇考紹登大寶. 皇考晚年屢向朕諭及，愀然不樂，意頗悔？，怨尤誹謗，亦情事所有，特未有顯然悖逆之之，若將有待. 朕今臨御四十三年矣，此事重大，朕若不言，後世子孫無敢言者. 允禩、允禟仍復原名，收入玉牒，子孫一併？入. 此實仰體皇考仁心，申未竟之緒，想在天之靈​​亦當愉慰也. 」
利比亞
利比亞國，居北非，北鄰地中海，西近阿爾及利亞，南面查德、尼日，東臨埃及. 國有土一百七十六萬方公里. 居有口六百萬人. 都的黎波里. 富石油. 為信仰伊斯蘭教也.
太古城
太古城，在香港鰂魚涌，故太古船塢地也. 一九九零年初竣. 口四萬，方五十三畝，樓六十一，舍萬二千六百九十八. 往來尤便，港鐵、巴士、高速公路，無有缺也.
車馬
港鐵：
義輿：
南特高等商學院
南特高等商學院（Audencia Business School）者，法蘭西之大學校（grande école）也，在南特. 西元一千九百年肇創，是為南特高等商業學校（École Supérieure de Commerce de Nantes），南特商會所建. 訓曰永不止步.
分類:大專院校
華沙大學
華沙大學（Uniwersytet Warszawski）者，波蘭之大學也，在波都華沙. 西元一八一六年，俄皇亞歷山大一世肇創. 師生以失節事大而命喪事小，反俄反德，屢敗屢戰，致校屢閉屢复. 坎坷沿革，謂波蘭民族魂之象徵.
分類:大專院校
徐幹
徐幹字偉長，北海 劇人 也. 長於辭賦、詩，其七言詩亦妙於世，同陳琳並曰「五琳七幹」. 著《中論》二十餘篇 、《玄猿賦》、《漏卮詞》、《枳橘賦》、《團扇賦》等.
建安初，曹操召授司空軍師祭酒掾屬，又轉五官中郎將文學.
建安中，以病辭官，曹操特加旌命表彰. 後又授以上艾長，亦以病謝絕.
建安二十三年春二月，中原疫疾大作，染疾而卒，年四十八歲.
華夏
華夏，蓋指中國. 據《左傳》載，因中國以禮樂建邦，故曰『夏』，衣飾華麗，故曰『華』. 另述則繼於華胥國. 還則述取於夏水華山. 邑達文謂之夏，族達文謂之華，中國見稱久矣，繼而使華夏代之. 或曰禹姓『夏后』，故以『夏』謂其民其土，建國號『夏』. 及夏亡，其中華首朝，遺澤後世，故『夏』亦可代稱中華.
陳琳
陳琳字孔璋，廣陵射陽人也. 與孔融等並稱「建安七子」.
漢季，初為大將軍何進之主簿. 中平六年，宦官亂政、太后護之，琳欲以外臣入宮兵諫.
建安五年，袁紹與曹孟德戰於官渡，後為曹軍所俘.
曹孟德惜其才，委以司空軍謀祭酒，往後之檄文亦多出自陳琳、阮瑀之手.
建安二十二年，疫疾大作，同劉楨、應瑒、徐幹等染疾而卒.
引據
<References/>
津巴布韋
津巴布韋，或謂辛巴威，居非之南，北接尚比亞，西近波札那，東臨莫三比克，南面南非. 國有土三十九萬方公里. 居有口千三百萬人. 都哈拉雷. 富金、銅、煤、鉻、鈾. 信基督教.
野比野比太
野比野比太，或曰野比伸太，華人亦云'''野比大雄. '''日本漫畫《銅鑼衛門》之人也. 昭和卅九年八月七日生，日本國東京都練馬區月見臺人氏. 貌似眼鏡猴. 性惰而良善，好女色，無恆心，易忘形，然時行大功. 體弱，常為剛田武所欺，甚懼之. 不擅學，常取零分而返，爲父母、先生責. 臥身即眠，最速零秒九三，既眠往往數時. 亦工花繩，善射準. 其玄孫野比世修，遺以機器貓，由是新生. 卒與青梅竹馬源靜香聯姻結締，子名野比助.
分類:銅鑼衛門
尚比亞
尚比亞，居非之南，北接剛果民主共和國，南面辛巴威，西臨安哥拉，東近莫三比克、馬拉威. 國有土七十五餘萬方公里. 居有口一千一百五十萬. 都路沙卡. 有金、銅、鈷之屬.
吳廣 (戰國)
吳廣，趙惠后之父，居古城大陵. 趙武靈王十六年，秦惠王薨. 武靈王遊大陵. 他日，王夢見處女鼓琴而歌詩曰：「美人熒熒兮，顏若苕之榮. 命乎命乎，曾無我嬴！」异日，王飲酒樂，數言所夢，想見其狀. 吳廣聞之，因夫人而內其女娃嬴. 孟姚也. 孟姚甚有寵於王，是為惠后.
引據
《史記·卷四十三·趙世家第十三》
分類:周列傳
湘潭大學
湘潭大學者，華夏之大學也，在湘潭. 西元一九五八年，毛澤東欲辦大學，緬故鄉，題名之. 西元一九七四年，復校. 今，瀟湘名學也. 訓曰博學篤行，盛德日新.
分類:湖南省大學
蕭昭業
齊鬱林王諱昭業，字元尚，武帝太孫，文惠太子長懋長子. 南齊第三帝也. 永明中太子卒，立為皇太孫. 武帝崩，即皇帝位，时年二十一歲. 次年改元隆昌. 為蕭鸞所弑. 廢為鬱林王.
尉遲恭
隱太子、巢剌王元吉將謀害太宗，密致書以招敬德曰：「願迂長者之眷，敦布衣之交，幸副所望也. 」仍贈以金銀器物一車. 敬德辭曰：「敬德起自幽賤，逢遇隋亡，天下土崩，竄身無所，久淪逆地，罪不容誅. 實荷秦王惠以生命，今又隸名籓邸，唯當以身報恩. 於殿下無功，不敢謬當重賜. 若私許殿下，便是二心，徇利忘忠，殿下亦何所用？」建成怒，是後遂絶. 敬德尋以啟聞，太宗曰：「公之素心，鬱如山嶽，積金至斗，知公情不可移. 送來但取，寧須慮也. 若不然，恐公身不安. 且知彼陰計，足爲良策. 」元吉等深忌敬德，令壯士往刺之. 敬德知其計，乃重門洞開，安臥不動，賊頻至其庭，終不敢入. 元吉乃譖敬德於高祖，下詔獄訊驗，將殺之，太宗固諫得釋. 會突厥侵擾烏城，建成舉元吉爲將，密謀請太宗同送於昆明池，將加屠害. 敬德聞其謀，與長孫無忌遽啟太宗曰：「大王若不速正之，則恐被其所害，社稷危矣. 」太宗嘆曰：「今二宮離阻骨肉，滅棄君親，危亡之機，共所知委. 寡人雖深被猜忌，禍在須臾，然同氣之情，終所未忍. 欲待其先起，然後以義討之，公意以爲何如？」敬德曰：「人情畏死，眾人以死奉王，此天授也. 若天與不取，反受其咎. 雖存仁愛之小情，忘社稷之大計，禍至而不恐，將亡而自安，失人臣臨難不避之節，乏先賢大義滅親之事，非所聞也. 以臣愚誠，請先誅之. 王若不從，敬德言請奔逃亡命，不能交手受戮. 且因敗成功，明賢之高見；轉禍爲福，智士之先機. 敬德今若逃亡，無忌亦欲同去. 」太宗猶豫未決，無忌曰：「王今不從敬德之言，必知敬德等非王所有. 事今敗矣，其若之何？」太宗曰：「寡人所言，未可全棄，公更圖之. 」敬德曰：「王今處事有疑，非智；臨難不決，非勇. 王縱不從敬德言，請自決計，其如家國何？其如身命何？且在外勇士八百餘人，今悉入宮，控弦被甲，事勢已就，王何得辭！」敬德又與侯君集日夜進勸，然後計定. 時房玄齡、杜如晦皆被高祖斥出秦府，不得復入. 太宗令長孫無忌密召之，玄齡等報曰：「有敕不許更事王，今若私謁，必至誅滅，不敢奉命. 」太宗大怒，謂敬德曰：「玄齡、如晦豈背我耶？」取所佩刀授敬德曰：「公且往，觀其無來心，可並斬其首持來也. 」敬德又與無忌喻曰：「王已決計剋日平賊，公宜即入籌之. 我等四人不宜群行在道. 」於是玄齡、如晦著道士服隨無忌入，敬德別道亦至.
六月四日，建成既死，敬德領七十騎躡踵繼至，元吉走馬東奔，左右射之墜馬. 太宗所乘馬又逸於林下，橫被所繣，墜不能興. 元吉遽來奪弓，垂欲相扼，敬德躍馬叱之，於是歩走，欲歸武德殿，敬德奔逐射殺之. 其宮府諸將薛萬徹、謝叔方、馮立等率兵大至，屯於玄武門，殺屯營將軍. 敬德持建成、元吉首以示之，宮府兵遂散. 是時，高祖泛舟於海池. 太宗命敬德侍衞高祖. 敬德擐甲持矛，直至高祖所. 高祖大驚，問曰：「今日作亂是誰？卿來此何也？」對曰：「秦王以太子、齊王作亂，舉兵誅之，恐陛下驚動，遣臣來宿衞. 」高祖意乃安. 南衙、北門兵馬及二宮左右猶相拒戰，敬德奏請降手敕，令諸軍兵並受秦王處分，於是內外遂定. 高祖勞敬德曰：「卿於國有安社稷之功. 」賜珍物甚眾. 太宗陞春宮，授太子左衞率. 時議者以建成等左右百餘人，併合從坐籍沒，唯敬德執之不聽，曰：「爲罪者二凶，今已誅訖，若更及支黨，非取安之策. 」由是獲免. 及論功，敬德與長孫無忌爲第一，各賜絹萬匹；齊王府財幣器物，封其全邸，盡賜敬德.
貞觀元年，拜右武候大將軍，賜爵呉國公，與長孫無忌、房玄齡、杜如晦四人並食實封千三百戸. 會突厥來入寇，授涇州道行軍總管以擊之. 賊至涇陽，敬德輕騎與之挑戰，殺其名將，賊遂敗. 敬德好訐直，負其功，毎見無忌、玄齡、如晦等短長，必面折廷辯，由是與執政不平. 三年，出爲襄州都督. 八年，累遷同州刺史. 嘗侍宴慶善宮，時有班在其上者，敬德怒曰：「汝有何功，合坐我上？」任城王道宗次其下，因解喻之. 敬德勃然，拳毆道宗目，幾至眇. 太宗不懌而罷，謂敬德曰：「朕覽漢史，見高祖功臣獲全者少，意常尤之. 及居大位以來，常欲保全功臣，令子孫無絶. 然卿居官輒犯憲法，方知韓彭夷戮，非漢祖之愆. 國家大事，唯賞與罰，非分之恩，不可數行，勉自修飭，無貽後悔也. 」十一年，封建功臣爲代襲刺史，冊拜敬德宣州刺史，改封鄂國公. 後歷鄜夏二州都督. 十七年，抗表乞骸骨，授開府儀同三司，令朝朔望. 尋與長孫無忌等二十四人圖形於凌煙閣. 及太宗將征高麗，敬德奏言：「車駕若自往遼左，皇太子又在定州，東西二京，府庫所在，雖有鎮守，終是空虛. 遼東路遙，恐有玄感之變. 且邊隅小國，不足親勞萬乘，伏請委之良將，自可應時摧滅. 」太宗不納，令以本官行太常卿，爲左一馬軍總管，從破高麗於駐蹕山. 軍還，依舊致仕. 敬德末年篤信仙方，飛煉金石，服食雲母粉，穿築池臺，崇飾羅綺，嘗奏清商樂以自奉養，不與外人交通，凡十六年. 顯慶三年，高宗以敬德功，追贈其父爲幽州都督. 其年薨，年七十四. 高宗爲之舉哀，廢朝三日，令京官五品以上及朝集使赴宅哭，冊贈司徒、并州都督，謚曰忠武，賜東園秘器，陪葬於昭陵. 子寶琳嗣，官至衞尉卿. 分類:唐列傳
阮瑀
阮瑀字元瑜，陳留尉氏人也. 少受學於蔡邕，邕以為奇才也，妙於音律，善解音，能鼓琴，唱作俱佳. 其詩亦有文名，有詩《駕出北郭門行》一首. 建安中，都護曹洪欲使掌書記，瑀終不為屈. 而後，漢丞相曹操聞其名，亦欲辟之，仍不應，而逃入山中. 曹操使人焚山，阮瑀才出來，入朝為掾，同陳琳等任司空軍謀祭酒，管記室，共擬軍國書檄文字. 建安十五年，子阮籍生.
軼事
時曹操西征長安，大宴賓客，怒瑀不與語，使就技人列. 瑀善解音，能鼓琴，遂撫弦而歌，因造歌曲曰：「奕奕天門開，大魏應期運. 青蓋巡九州，在東西人怨. 士為知己死，女為悅者玩. 恩義苟敷暢，他人焉能亂？」為曲旣捷，音聲殊妙，當時冠坐，曹操大悅.
楊伯僑
楊伯僑，姬姓，僑亦作橋、喬，一名文實. 晉獻公弟，晉武公次子. 嘗為中大夫.
傳
晉孝侯十五年生. 惠公四年，周襄王念其先人之功，仍封伯僑於楊，為楊侯，繼乃祖爵位，諡曰賢敬. 伯僑長子文，一名遜，襲侯爵. 文子名突，官拜羊舌大夫，食於羊舌，故又謂羊舌突，轄銅鞮、楊氏、平陽三邑. 晉悼公時，叔向以博學，拜為太子彪之傅，太子彪立，是為平公，叔向以上大夫為太傅. 其後，名馳於晉及諸國，乃春秋時有識之君，叔向子名伯石，字食我，號曰楊石，為晉之上卿，以罪晉而遭害，子孫居華山仙穀，後居華陰也.
家世
晉武公子伯僑生文，文生突，羊舌大夫也. 又云晉之公族食邑於羊舌，凡三縣：一曰銅鞮，二曰楊氏，三曰平陽. 突生職，職五子：赤、肸、鮒、虎、季夙. 赤字伯華，為銅鞮大夫，生子容. 肸字叔向，亦曰叔譽. 鮒字叔魚. 虎字叔羆，號「羊舌四族」. 叔向，晉太傅，食采楊氏，其地平陽楊氏縣是也.
引據
《新唐書·宰相世系表》
分類:周列傳
波札那
波札那，又作博茨瓦納，居非之南，南面南非，北接尚比亞，東近辛巴威，西臨納米比亞. 國有土五十七萬餘方公里. 居有口一百八十餘萬. 都嘉伯隆里. 富鑽石，些煤、銅、鈾. 信基督教.
應瑒
應瑒字德璉，汝南南頓人也. 生於書香門第之家，父應珣. 應瑒長於辭賦，為曹操所聘之掾屬，後為五官中郎將文學. 為詩不多，僅有文賦數十篇. 其詩《侍五官中郎將建章臺集詩》，音調頗悲切，多離居飄零之感. 曹丕言之曰「和而不壯」. 與弟應璩齊名，建安二十二年 合公元二百一十七年 ，同徐幹、陳琳、劉楨皆卒於疫疾.
地政之基
《地政之基》，俄國學究杜金氏著之，一九九七年出版. 此書乃俄「歐亞主義」思潮之作也.
分類:俄羅斯聯邦書
蕭昭文
齊海陵王諱昭文，字季尚，武帝之孫，文惠太子長懋次子. 南齊第四帝也. 鬱林即廢，蕭鸞奉昭文繼統. 帝在位，起居飲食，皆諮鸞而後行. 在位四年，鸞篡，廢為海陵王，尋弑之，諡恭.
建初 (東漢)
建初為漢章帝之年號，始於公元七十六年，止於八十四年，凡九年.
張憲允中
張憲，字允中，五代晉陽人也. 為人沉靜寡欲，少好學，能鼓琴飲酒. 莊宗素知其文辭，以為天雄軍節度使掌書記. 莊宗即位，拜工部侍郎、租庸使，遷刑部侍郎、判吏部銓、東都副留守，甚有能政. 郭崇韜薦憲可任為相，而宦官、伶人不欲憲在朝廷. 乃以為太原尹、北京留守. 趙在禮作亂，憲家在魏州，在禮善待其家，遣人以書招憲，憲斬其使，不發其書而上之，明宗入京師. 憲從事張昭遠教憲奉表勸進，憲涕泣拒之. 已而，北京巡檢符彥超麾下兵大譟. 憲出奔沂州，見殺.
成都市
成都市，四川首府也. 或曰蓉城、錦官，古蜀國開明王遷都今成都城西，構築城池. 後周王遷岐見此地「一年而所居成聚，二年成邑，三年成都」，故以「成都」名之，秦滅古蜀國，使張儀溯錦江築新城，置蜀郡，政理民富，至今未易其址. 有稱其「蓉城」者，蓋後蜀主孟昶廣植芙蓉於此；有稱「錦官城」者，以此織錦名於世，漢時曾設錦官也；有稱「龜城」者，以其街衢交錯似龜紋也.
沿革
秦以降，有西漢末公孫述帝，定之為「成家」；及東漢末，劉焉為益州牧，移至焉，素為州、郡、縣治地；蜀漢、前後蜀、宋李順、明張獻忠皆都於斯；唐玄宗嘗避難成都，改建曰南京. 有武侯祠、杜甫草堂、寬窄巷子、薛濤井等古蹟. 民國初有內外城之分：內城本為旗兵所據，故亦曰「滿城」；外城商賈駢集，為全市精華所萃. 本堞高垣厚，今唯城北城垛存之.
政區
今轄九區、四市、六縣. 口一千五百萬. 中心城區有五：中錦江區者，蓋錦江沿其入岷江也；西北金牛區者，傳牛郎織女留金牛於此，故名；西青羊區者，其轄道觀青羊宮；南武侯區者，轄武侯祠；東成華區者，蓋舊屬成都、華陽二縣. 城中本為皇城城樓，遠而望之，巍峨似天安門，故民呼之「小天安門」，後避諱毀之，改築毛澤東巨像並萬歲展覽館，今地標也.
它典
分類:四川省區劃
聯合國憲章
《聯合國憲章》者，聯合國之母法也. 所立者，一者定其旨，二者定其制，三者定盟國間之權、責、義務，四者定協同列國、消弭兵禍之方法. 西曆一千九百卌五年四月廿五日，各國會於舊金山草之， 六月廿六五十國聯署焉. 歷二月餘，未與會之波蘭亦署，此聯合國初肇五十一國也.
雙丁港驛
雙D港驛者，大連地鐵三路之候也. 處中原遼寧省大連金州新區.
分類:大連地鐵三路
白馬非馬
白馬非馬，公孫龍之詭論也. 其要如是：
「馬者，所以名形也；白者，所以名色也. 名形者非名色也. 故曰：白馬非馬. 」
「求馬，黄黑馬皆可致. 求白馬，黄黑馬不可致. ……故黄黑馬一也，而可以應有馬，而不可以應有白馬，是白馬之非馬審矣. 」
「馬者，無去取於色，故黄黑皆所以應. 白馬者有去取於色，黄黑馬皆所以色去，故惟白馬獨可以應耳. 無去者，非有去也. 故曰：白馬非馬. 」
「馬故有色，故有白馬. 使馬無色，由馬如己耳. 安取白馬？故白者，非馬也. 白馬者，馬與白也，白與馬也. 故曰：白馬非馬也. 」
解
「甲者，乙也」實有二義：或謂「甲同於乙」，或謂「甲屬於乙」. 是以「甲者非乙」亦有二義也；或謂「甲不同於乙」，或謂「甲非屬乙」. 右論之詐也.
棄市
棄市，古刑法也. 斬罪人首而懸諸市.
石 (釋義)
石可指：
ㄍ
ㄍ（16x16像素），注音符號之聲母，表不送氣清軟顎塞音，讀如「ㄍㄜ」（）或「ㄍㄛ」（）. 注音字母苗文又以其表不送氣清小舌塞音.
仁孝天皇
仁孝天皇諱惠仁，初號寬宮，光格天皇子也. 母東京極院藤原婧子. 寬政十二年誕. 文化六年，為中宮欣子內親王嗣，旋冊皇太子，十四年受禪踐祚. 天保四年夏日本東北澇，秋復寒甚；關東亦風雨大作，遂致糧匱，米價劇升，七年始復. 此天保大饑饉也. 帝承光格天皇志，圖振古朝儀，如以千年未見之漢風諡法諡大行天皇「光格」二字是之. 帝亦志廣學術，欲設「學習所」，未竟乃崩. 弘化三年帝崩，壽四十七，葬後月輪陵. 翌年，遵帝遺志，設學習所於御所建春門外，後孝明天皇定其名曰「學習院」.
ㄍ
字源
形音取自「巜」，即「澮」之古字也. 《說文解字》：「巜，水流澮澮也. 」
仁孝天皇
據
分類:天皇本紀
ㄍ
據
分類:注音符號
杜金娜
縮圖 杜金娜者，名達莉婭，俄國作家、記者也. 一九九二年生於莫斯科，學究杜金與梅倫蒂耶娃之女. 二〇二二年所駕之車爆，卒.
分類:俄羅斯聯邦列傳
海衛一
海衛一，亦稱特里頓（Triton）者，海王星之衛星也. 論及大小，居諸衛星第七，海衛第一. 宇宙探測器航海者二號考之甚詳. 疑為被擒之柯伊伯帶天體.
馬雅
馬雅，古中美之國，蓋始於公元前二千五百年，國未嘗合，城邦分治. 初，民悉力農，種玉米、諸豆，善製陶石器，亦有墓葬祭祀之俗. 文字始創，有類中文. 庫埃洛、卡米納爾胡尤、蒂卡爾諸邦咸稱盛. 及至公元二百五十年，諸邦始立王，家天下始. 是時蒂卡爾、科潘、帕倫克諸邦執天下之牛耳，書同文，曆同法. 然極盛而衰，公元八百年後，諸邦漸微，不見碑石. 及至公元千二百年，托爾特克人至，融於其國，風氣一新，始復元氣，奇琴伊察、馬雅潘、烏斯馬爾繼起. 然不過三百年，西班牙人至，貪其富，遂亡其國，役其民，由是不復國立.
據
分類:馬雅史
論俄烏之合
《論俄烏之合》乃俄統領普京氏於二〇二一年所著，以造伐烏之勢.
分類:俄羅斯聯邦書
蕭棟
蕭棟，字元吉，昭明太子之孫，豫章王歡長子. 南梁第三帝也. 初嗣豫章王，侯景廢簡文帝，奉棟為主. 棟與妃張氏鋤葵，而法駕奄至，棟驚不知所為，泣而升輦. 即皇帝位，改元天正. 未幾行禪讓，封淮陰王. 鎖於密室，景敗，得出，為宣猛將軍溺殺於水中.
張憲思廉
張憲，字思廉，元山陰人. 學詩於楊維禎，最為所許. 負才不羈. 後仕張士誠，為其樞密院都事. 吳為朱元璋平，變姓名，寄食杭州報國寺以歿.
泰華農民銀行
泰華農民銀行者，泰王國銀行也，其勢居通國之第四.
馬達加斯加
馬達加斯加，居東非，島國也，西望莫三比克，北望印度洋，東觀模里西斯. 國有土五十九萬方公里. 居有口一千九百五十萬. 都塔那那利佛. 有煤.
泰華農民銀行
創於一九四五年. 顧名思義，乃泰國華商所創. 主事農，亦工商. 今大總管乃伍捷朴.
一九七六年，其株乃市于泰王國股票交易所，引新技術不遺余力，今網絡系統通全泰 ，善待農民，又因分行皆誌以英文大字：「K-Excellence」，故世人戲稱之「老K銀行」.
本部設於曼谷拍鳳裕庭 ，今舉國分行六百五十，跡邊亞太，滬、港、臺、深、昆皆有分行，欲擴其業於中土 ，員萬四千餘.
納米比亞
納米比亞，居非之南，北接安哥拉，東近波札那，南面南非，西望大西洋. 國有土八十二萬方公里. 居有百餘萬人. 都溫荷克. 多鈾、銅、鑽石之屬. 信基督教.
黃忠
漢剛侯征西將軍黃忠字漢升，南陽人也.
剛果民主共和國
剛果民主共和國，居非之中，北接中非，西臨剛果，東接坦尚尼亞等，南面尚比亞、安哥拉. 國有土二百三十五萬方公里. 居有口八千一百六十八萬. 都金夏沙. 具鑽石、煤、鈾之屬.
黃忠
荊州牧劉表以為中郎將，與表從子磐共守長沙攸縣. 及曹操克荊州，假行裨將軍，仍就故任，統屬長沙守韓玄.
劉備南定諸郡，忠遂委質，隨從入蜀. 自葭萌受任，還攻劉璋，備使忠及卓膺勒兵向璋. 備徑至關中，質諸將并士卒妻子，引兵與忠、膺等進到涪，據其城. 忠常先登陷陣，勇毅冠三軍. 益州既定，拜討虜將軍.
建安二十四年，於漢中定軍山擊夏侯淵. 淵眾甚精，忠推鋒必進，勸率士卒，金鼓振天，歡聲動谷，一戰斬淵，淵軍大敗，遷征西將軍. 是歲，備為漢中王，欲用忠為後將軍，諸葛亮語備曰：「忠之名望，素非關、馬之倫也. 而今便令同列. 馬、張在近，親見其功，尚可喻指；關遙聞之，恐必不悅，得無不可乎！」備曰：「吾自當解之. 」遂與羽等齊位，賜爵關內侯.
時人贊評
楊戲贊曰：將軍敦壯，摧峰登難，立功立事，於時之幹.
陳壽評曰：黃忠、趙雲彊摯壯猛，並作爪牙，其灌、滕之徒歟？
首爾特別市
首爾特別市，略云首爾，舊稱漢城、京城，大韓民國之都也，位其西北，嘗舉國際足協世界盃. 古稱慰禮城、南京、漢陽、漢城、京城. 百濟、朝鮮亦嘗都之. 今乃舉國政治、教育、經濟之重鎮. 徐正協代市長.
黃繼光
黃繼光者，四川中江人也. 早失怙，少長傭於富家，困甚. 共和國立，行土改，其困始蘇. 繼光感之，與農會，入民兵，為積極分子也. 西曆一九五〇年，朝鮮北南戰. 美國發兵助南擊北，徑犯鴨綠江，將有不利於我者. 北亦數請於我. 乃遣兵過江，號志願軍，屢破幽煞及南軍，退之. 是為“抗美援朝”也.
白令海峽
白令海峽者，間於亞洲極東迭日湼夫角與美洲極西威爾斯王子角之海峽，寬八十五公里，水深卅至五十公尺. 連楚科奇海（北冰洋部份）與白令海（太平洋部分）. 其中有代奧米德群島（Diomede Islands）. 而其名得於丹麥探險者維他斯·白令. 於西元一七二八年，白令任於俄軍時越之，故名之也.
葉利欽
縮圖 葉利欽，一九三一年生，嘗為蘇聯政者，官拜蘇俄最高蘇維埃主席團之首. 九一年逼宮蘇聯總統戈爾巴喬夫致其辭職. 蘇亡後俄羅斯聯邦首任統領也. 〇七年卒.
白令海峽
嘗欲建一越白令海峽之橋，以聯美國阿拉斯加與俄國西伯利亞，可謂國際和平大橋. 亦有人欲建一越白令海峽之隧. 然海峽側皆荒蕪之地，故成本難收，今此類建築者，猶未定案也.
石
石 者，古以為量重. 一石有十斗.
白令海峽
冰河時期，白令海平面低，遂成陸. 今人以為，美洲印第安人之始祖乃亞洲獵者，循獸群之跡，而至北美居矣.
石
漢用給米某石為俸給等第，至者二千石，有郡太守、相. 中朝二千石曰中二千石，常置有三公、九卿，不常置有太師、太傅等.
黃繼光
明年共和國大徵志願軍. 三月，繼光從軍入朝，隸十五軍，為通訊員. 其人勇毅，盡職，好學，頗得譽，嘗策勳三等.
五二年十月，十五軍發至上甘嶺，築壕拒敵. 十四日，敵大發利器精兵攻上甘嶺，我堅守，斃之甚眾. 繼光亦於此戰四日也.
十月十九日，夜，我兵發，期奪敵據之山. 初尚利，然登巔則為堡中機槍所阻，攻之再三，未果，我兵頗傷. 時將曉，若復延之，則我或大窘. 繼光乃自請為爆破.
繼光率二人冒彈行，續破二堡，尚存一巨者. 二人死一傷一. 繼光獨前，彈傷其腿，僕，猶匍匐. 近巨堡，擲以手雷，爆於頂，其堡固甚，才崩一角，而敵彈仍烈. 復以手雷盡擲之，乃息. 我兵遂大登，而堡內彈忽復發，阻之. 繼光匍匐至堡下，暴起，撲堡，以胸遮射孔. 我兵竟登，盡殲敵. 察繼光，其傷凡七而皆未血，唯其行路遺痕，蓋皆盡於路矣. 其勇毅如此也.
後，志司策繼光特等勳，諡“特級英雄”. 其事宣於報，載於冊，一代國人皆知之. 分類:四川省列傳
伊利沙伯中學
伊利沙伯中學，略稱伊中、伊利沙伯（英文：Queen Elizabeth School，QES，QE），在香港九龍旺角，洗衣街太子道西交界. 依山而建. 為官立中學，男女同校. 近有新世紀廣場、中華基督教會協和小學、香港布廠商會公學.
一九五三年，英女皇伊利沙伯二世踐祚，始思興學. 翌年九月，肇立. 冀能五育並舉，並以修己善群為訓. 初為午校，附於英皇書院. 一九五五年十月，遷旺角獨營迄今. 一九六二年，建校營於西貢斬竹灣. 一九九七年，香港回歸，易校徽，去英國皇冠，改以教育署徽，二〇〇三年，復改教育統籌局者. 二〇〇四年十月，校舍新翼竣工.
平安京
平安京，日本故都也，亦名「洛陽」、「京洛」. 初，延曆十三年（西曆七百九十四年）桓武天皇自長岡京遷來，至明治元年（西曆一千八百六十八年）明治天皇徙都東京，歷千餘年皆日本之都也.
拱門國立公園
拱門國立公園，在美國猶他州東部. 相鄰於河，河名科羅拉多，去摩押城六公里. 園內有拱石二千餘，皆天然造化，以細弱拱最有名. 奇峰異石林立，令人驚歎. 園內拱石之密，甲於天下.
其地屬高原沙漠，亦名科羅拉多. 絕頂為象嶽，高一千七百二十三米；遊客中心在底，高一千二百四十五米. 鮮見飄雨，年均不過十寸.
公園為國立公園管理局所轄. 初屬國立紀念區，立碑記於一九二九年四月十二日. 後改國立公園於一九七一年十一月十二日. 及二零二一年，遊歷此園者百八十萬有奇.
北歐
北歐者，歐羅巴洲之北也. 凡丹麥、芬蘭、冰島、挪威、瑞典五國. 其地多處寒帶，高於北緯五十四度. 其民庶多足食豐衣，起居優裕.
分類:歐洲地理志
杜秋娘
杜秋娘，唐金陵女也. 年十五，為浙西觀察使李錡妾. 錡有陰謀，秋娘時解免之. 後錡敗，籍入宮. 有寵於景陵，穆宗即位，命秋娘為皇子傅姆. 皇子壯封漳王，鄭注用事，誣王，王被罪廢. 秋賜歸故鄉，杜牧遇之金陵，感其窮且老，為之賦詩，有注云「勸君莫惜金縷衣，勸君須惜少年時. 有花堪折直須折，莫待無花空折枝. 」唐詞選為《金縷曲》，今尚存.
公主準則
概述
自西元十九世紀以降，格致之學興於西洋，各國遂師其技既而富強，尤以阿爾比昂稱雄於世. 蓋阿爾比昂國勢雖日盛，然朝廷獨專威福，綱紀不正. 百姓患於貧富懸殊，且欲訴無門；以致於揭竿而起，國家旋中分為二，東西鼎立，皆視彼若寇仇. 於是細作鑽營其間，各事其主，遂有用武之地矣.
要角
分類:平成動畫
天問
《天問》者，屈原之所作也. 何不言「問天」？天尊不可問，故曰「天問」也. 屈原放逐，憂心愁悴，彷徨山澤，經歷陵陸，嗟號昊旻，仰天歎息，見楚有先王之廟及公卿祠堂，圖畫天地山川神靈琦瑋僪佹，及古賢聖怪物行事. 周流疲倦，休息其下，仰見圖畫，因書其壁，呵而問之. 以渫憤懣，舒瀉愁思. 楚人哀惜屈原，因共論述，故其文義不次序云爾.
據
分類:詩
正月初二
正月初二，年之第二日也.
袁寶璟
袁寶璟者，遼寧遼陽人. 西曆一九六六年生.
九二年，辭公職，創“建昊”於懷柔，展宏圖於“黑麥”，遂爾羽翼漸豐，專注於證券之投機，游刃於股市之黑洞，千萬金銀朝發暮回，蝸居獨坐孔方成軍. 九八年以降，璟坐擁三十餘億巨產，儼然京城富豪之前茅也. 當其時，璟僅而立之年餘焉.
有汪興者，璟之同鄉也. 年長璟十餘歲，乃遼陽警司衙門之捕快，地方黑白雙道之能吏也. 初，璟、汪相識之際，則璟為學生，汪為警員，然晤談甚洽，相見恨晚，遂結金蘭之義云云. 璟暴富，汪愕然，乃效仿之，退警員而商賈，期以速富. 然或時運不濟，或天賦不足，屢戰屢敗，終乃投璟. 璟納之，以報昔日之誼也.
九六年，璟虧輸九千萬，頗疑其仇家某作祟，汪乃自效懲戒其仇家，命屬下槍擊某，未遂，然屬下遭有司捕迄. 未幾，汪不忿璟之不用，棄璟. 九七年，汪迫借一百萬於璟，璟或拒，汪大憤. 乃搜羅證物，或將不利於璟. 璟昆仲不耐其擾，竟使暴徒行刺汪. 汪得不死，乃加倍脅迫袁氏. 袁氏昆仲密議，璟首肯，〇三年秋，璟兄寶琦、堂弟寶森等槍擊汪於遼陽，汪當場斃命.
〇六年三月，袁氏伏誅. 分類:遼寧省列傳
中非
中非（法文：République Centrafricaine；桑戈語：Ködörösêse tî Bêafrîka），居非之中，北接查德，西臨喀麥隆，東近蘇丹，南面剛果民主共和國. 國有土六十二餘萬. 居有口四百三十餘萬. 都班基. 富鑽石、鈾. 信基督教.
元熙 (漢趙)
元熙為漢光文帝劉淵之年號，始於公元三〇四年，止於三〇八年，凡五年.
紀年
永興元年||二年||三年 光熙元年||永嘉元年||二年 晏平元年||二年||三年
周文
周文，秦末義軍之將. 即周章，陳縣人. 戰國末，嘗為項燕軍視日，掌推時辰吉凶. 嘗事春申君，自謂知兵法. 二世元年，陳勝號王，授將軍印，西向擊秦. 行軍至函谷關，有車千乘，兵數十萬，尋進戲亭. 秦令少府章邯引兵反撲之. 其孤軍懸，乏戰，遂敗退出關，軍次曹陽，又至澠池. 邯追兵複至，其敗而自殺.
引據
司馬遷·《史記·卷四十八·陳涉世家第十八》
分類:秦列傳
黎元洪
黎元洪，公歷一八六四年生，一九二八年卒，字宋卿，清未及中華民國政治家也. 湖北黃陂人，清末入海軍，後遷新軍協統，武昌起義後，歷任湖北都督、中華民國副總統，後袁世凱歿，復再任中華民國大總統.
生平
元洪以一八六四年生. 一八八三年，試入天津水師學堂，為人謹厚好學，甚得師長賞識. 其師嚴復評之曰：「德高才疏. 」業終，役於廣東水師，任廣甲號二管輪. 值甲午戰爭，其艦沉，飄海得救. 後督練新軍，於一九○六年任新軍第二十一混成协协统，戌武昌. 辛亥革命時，因革命黨領袖皆離鄂，革命黨遂舉元洪為湖北軍政府都督. 次年，當選為中華民國臨時副總統. 一九一三年，當選為正式副總統. 十二月入京. 一九一五年，世凱稱帝，封元洪為武義親王. 元洪辭之，申令不許.
維基大典
維基大典者，以網路為基，維羅天下知、四海言、眾人志，編修百科焉. 又稱維基百科. 始作者，維基媒體基金會也. 斯基金會，衛詹美所創. 衛氏，美國人. 大典自許曰：「海納百川，有容乃大，集思廣益」. 不慕榮利，但受捐助.
維基一詞，出焉中文維基百科. 《墨子閒詁》曰：「維，繫也」，《說文》曰：「基，牆始也」，其人合之，取意繫物之始也. 維織網綱，以載根本，亦維基也.
大典肇乎庚辰臘月廿一暨，收宇內言語二百五十，合逾七百萬文；二十大卷佔八成，單英文卷亦過二百萬. 悉文乃天下有志共筆而成；有意助之，幾網路、隨纂作，大典茁焉. 文言維基始於丙戌年七夕，迄今得文.
大典得幸，同道兼發：若新聞、教本、爾雅、太學、語錄、文庫等. 其卷目多可逕閱修於瀏覽器；蓋眾不論誰，俱得與纂綴，弗制于其時其地其人，然則典所載謬實，未免爭辯.
凡維基之策，所據皆共享創意協議，故可廣傳天下，自由不拘.
高伯龍
高伯龍，廣西岑溪人也，生於南寧. 中國激光陀螺專家，中國工程院院士，國防科技大學教授. 因晚年着背心究之，謂之「背心院士」.
一九五一年，卒業於清華大學. 一九九六年，獲全軍首屆專業技術重大貢獻奬. 一九九七年，當選中國工程院院士.
二〇一七年十二月六日十二時卒，年八九.
分類:南寧市列傳
步闡
晉宜都公步闡字仲思，吳臨淮淮陰人，騭子也. 為西陵督，加昭武將軍，封西亭侯.
闡累世在西陵，卒被征命，自以失職，又懼有讒禍，於是據城降晉，遣弟璿詣洛陽為任. 晉以闡為都督西陵諸軍事、衛將軍、儀同三司，加侍中，假節領交州牧，封宜都公，璿給事中、宣威將軍，封都鄉侯. 命車騎將軍羊祜、荊州刺史楊肇往赴救闡. 吳末帝使陸抗西行，祜等遁退. 抗陷城，斬闡等，步氏泯滅，惟璿紹祀.
蕭淵明
蕭淵明，字靖通，梁武帝兄懿之五子，初嗣須陽侯. 太清中即納侯景，武帝詔淵明率軍趨彭城圖進取，度淮未幾，魏軍破之. 盡俘其眾，執淵明送晉陽. 北齊天保五年，梁元帝為西魏所滅. 齊文宣帝詔立淵明為梁帝，遂稱尊號. 改承聖四年為天成元年. 梁太尉陳霸先襲殺王僧辯，奉晉安王方智，是為敬帝. 以淵明為太尉，奉表朝廷. 詔徵淵明仍稱藩，將遣使送之入北齊. 會疽發背死. 諡閔.
張憲 (宋)
張憲，或云閬州人也. 宋高宗建炎中，隸武德大夫、英州刺史、江淮宣撫司右軍統制岳飛，稍遷至前軍統領. 建炎四年，武功大夫、昌州防御使飛為通泰鎮撫使、兼知泰州. 前軍統制傅慶誇功見誅，飛以憲將慶軍，遷前軍統制. 飛長子雲亦從憲為部曲.
紹興二年，以親衛大夫、建州觀察使、神武副軍都統制飛為權荊湖東路安撫使、馬步軍都總管，討故武功大夫、榮州團練使、知郢州曹成. 至莫邪關，憲卒郭進先登，成眾潰走. 成將楊再興殺第五將韓順夫，又殺飛弟翻，憲追擒之，再興稽顙請降. 成走連州，憲追之，復禽其黨郝政. 授憲武功郎、閣門宣贊舍人. 明年，飛討吉、虔賊，遣憲及武顯大夫、閣門宣贊舍人王貴分道擊之. 憲以力戰功，轉武略大夫、吉州刺史，落閣門宣贊舍人.
四年，鎮南軍承宣使、神武後軍統制、江南西路、舒、蘄州制置使岳飛請復襄陽六郡，高宗許之，以飛兼荊湖南路、鄂、岳州制置使，俄又兼黃、復州、漢陽軍、德安府制置使；又賜憲及飛將王貴、徐慶戰袍、金束帶各一. 飛分遣憲復隨州，憲頓兵堅城，月余不能下，親衛大夫、安州觀察使、中軍統領牛皋來赴，三日而下. 又與武功大夫王貴復鄧州，金、偽合兵屯鄧州之西北，統制董先出奇要擊，大敗之. 賊將高仲入城據守，將士蟻附而上，遂克之.
六年，起復檢校少保、武勝定國軍節度使、湖北西路宣撫副使、武昌郡開國公岳飛罹目疾，以直徽猷閣、湖北京西宣撫司參謀官薛弼，右宣義郎、湖北京西宣撫司參議官、提舉京西南路常平茶鹽公事、兼權轉運提刑司公事李若虛及宣撫司事同提舉一行事務張憲視事.
明年，起復太尉、武勝定國軍節度使、湖北西路宣撫使、武昌郡開國公岳飛忤旨，擅去職終余喪，兵部侍郎張宗元權判湖北西路宣撫司事. 朝命既下，群情頗不悅，時憲移疾，與直寶文閣、知襄陽府薛弼議，強起臨軍，眾心乃安.
十年，金人渝盟，少保、武勝定國軍節度使、湖北京西路宣撫使兼河南北諸路招討使、武昌郡開國公岳飛以前軍統制、同提舉一行事務張憲擊金將韓常於潁昌府，敗之，復潁昌. 又復淮寧府.
明年，以岳飛為少保、樞密副使，以武安軍承宣使、御前中軍統制王貴為權都統制，憲副之，節制飛軍. 初，憲數有戰功，名位每亞王貴，至龍神衛四廂都指揮使、閬州觀察使、御前前軍統制.
左武大夫、果州防御使、差充京東東路兵馬鈐轄、御前前軍副統制王俊，以貪故，每為憲所抑，積年未進一官. 遂受安民靖難功臣、少師、樞密使、濟國公張俊旨，污憲與飛長子左武大夫、忠州防御使、提舉醴泉觀雲交書，謀還飛兵. 憲及飛父子皆下獄，被掠無全膚，終不伏. 守御史中丞萬俟卨以眾證，決飛斬、憲絞、雲徒三年. 獄成，高宗特賜飛死，憲、雲皆以軍法從事，籍其家，子孫流徙.
孝宗立，追復憲元官，四子各補承信郎. 寧宗時，贈寧遠軍承宣使.
己亥香港民潮
連儂牆
自風波以來，民自揭帖以倡義，尺書滿壁，遍及橋隧，民自謂「連儂牆」，蓋昔有捷克塗鴉布拉格修道院大廣場之壁以申怨尤，世稱「列儂牆」，遞相模效.
德國社會民主黨
德國社會民主黨者，略稱德國社民黨，德國政黨也.
共產主義
共產主義者，政治之思想也. 旨立共產社會. 曰：人無階級，國無界分，財皆公有，各盡所能，按需分之. 濫觴乎古希臘，近世倡者馬克思也.
德國社會民主黨
一八七五年立，全德工人聯合會、德意志社會民主工黨兩黨合而成之.
共產主義
定義
恩格斯《共産主義原理》曰：「關于無産階級解放條件之學說」，其主乃無産階級. 共產社會之至，非依人意志也，為必然之事. 古之奴隸社會，乃為奴隸階級與奴隸主階級之鬥爭；封建社會，為農民階級與地主階級之鬥爭；資本主義社會，為無產階級與資產階級之鬥爭；夫社會主義社會，共產主義之初始，雖有階級矛盾，非國家之根本矛盾也，故不必以階級鬥爭為綱. 國家體制者，階級鬥爭構之；政黨者，階級利益為之. 共產社會無階級，故國家、政黨者皆自行消亡，非依人意志也.
德國社會民主黨
二〇一三以降，入內閣，為執政黨. 二〇二一年，小勝於聯邦議院選舉，社民黨、綠黨和自民黨公舉社民黨人蕭茲為德相.
共產主義
評論
馬克思議曰，資本社會難以立共產社會，需渡以「無產階級專政」. 馬克思曰：「共產社會，勢必源自發達之資本主義社會，別無他途也. 」. 馬克思既歿，列寧承之，曰：「共產社會不必源于發達資本主義社會，不發達資本主義社會一至封建社會皆可通其途也. 」其所謂列寧主義.
德國社會民主黨
主旨
該黨濫觴乎工人運動，歐戰以前，行革命之馬克思主義；歐戰以後，漸行伯恩斯坦修正主義.
共產主義
評論
馬克思初預言，無產階級之革命，必起於發達資本主義社會，諸如法蘭西、英吉利者. 而後起事者，多於小農之國，諸如俄羅斯、中國，列寧主義乃為諸農國之無產階級革命取一道路也. 諸國國情各不同，故其理論相異. 列寧歿後，蘇聯有斯大林創斯大林主義，中有毛澤東創毛澤東思想. 東歐諸國無不效蘇聯，然斯大林模式弊端甚多，其計劃經濟乃一大弊，致社會主義國舉步維艱，一九九一年，蘇聯亡黨亡國，是以知其弊. 《共產黨宣言》中言，無產階級得權之後，必先大力發展生產力. 此計劃經濟不能為也. 故中國鄧小平變法，易計劃經濟為市場經濟，以致國家繁榮之景方興未艾.
德國社會民主黨
主旨
一九五九年，立《哥德斯堡綱領》，棄馬克思主義.
共產主義
評論
今人詰馬克思主義流派繁雜，其言甚妄，夫共產主義，非降於天，前無人為之，故各馬克思主義者孜孜不已. 諸國國情各不同，故其理論相異. 何患有虛妄錯誤之理論.
德國社會民主黨
主旨
一九八八年，以《柏林宣言》代《哥德斯堡綱領》，後又於二〇〇七年立新宣言.
共產主義
評論
今人亦詰共產黨之一黨專制. 共產黨之「黨」字，非資產階級黨之「黨」字. 《共產黨宣言》中言：「汝既以資產階級之自由、教育、法律以度廢資產階級所有制之說，则請勿與我爭之. 汝之觀念本是資產階級之生產關係與其所有制關係之產物也，一如汝之法律乃汝階級之意志也，而其意志者，第由汝資產階級之物質條件以生也. 汝儕之利己觀念，致汝以己之生產關係及所有制關係於歷史、生產過程中暫時之理誤為永恒之理也，是爲汝及一切滅亡之階級所共也. 言古之所有制汝所解之，言封建所有制汝所解之，一論資產階級所有制則不解也. 」
德國社會民主黨
它典
分類:政治
共產主義
評論
自稱源于馬克思主義者：
別有基督教共産主義、無政府共産主義等. 二十世紀，又有新馬克思主義.
武臣
武臣，陳人，秦末義軍之將，隸陳王勝、後自立，號趙王.
傳
秦末，陳勝、吳廣以義軍立張楚國，其將張耳、陳餘請兵攻趙. 勝許，遂命武臣為將軍，張耳、陳餘為左右校尉，率兵三千以奪趙. 武臣率軍自白馬津渡河北趣，次第間得數萬人，連下趙十餘城. 趙之秦官見武臣軍盛，而武臣以蒯通之計，遂不戰而得三十餘城. 武臣遂引軍據邯鄲. 二世元年八月，從張耳、陳餘之言，立為趙王. 及自立，其不受勝制，卻從西擊秦之號，而擇北取燕地. 遂致周文軍敗也. 二年，為其將李良所弑.
引據
分類:秦列傳
鍾惺
鍾惺，字伯敬，竟陵人. 萬曆三十八年進士. 授行人，稍遷工部主事，尋改南京禮部，進郎中. 擢福建提學僉事，以父憂歸，卒於家. 惺貌寢，羸不勝衣，為人嚴冷，不喜接俗客，由此得謝人事. 官南都，僦秦淮水閣讀史，恒至丙夜，有所見即筆之，名曰《史懷》. 晚逃於禪以卒.
自宏道矯王、李詩之弊，倡以清真，惺復矯其弊，變而為幽深孤峭. 與同里譚元春評選唐人之詩為《唐詩歸》，又評選隋以前詩為《古詩歸》. 鍾、譚之名滿天下，謂之竟陵體. 然兩人學不甚富，其識解多僻，大為通人所譏.
據
《明史·鍾惺傳》
分類:明列傳
正月初三
正月初三，年之第三日也.
博文中學
博文中學者，澳大利亞維多利亞州墨爾本之中學也，立墨爾本博文北，肇於西元一九五四年. 時至西元二〇一三年二月，有生​​員一千九百四十八人，稱維州第四大官立中學.
史
西元一九五四年，時韓戰畢，生員劇增. 遂立博文中學.
西元一九九六年，因校內計禀，廣納萬國生員.
西元二〇〇九年，复修校舍，增建一樓.
西元二〇一九年五月二十八日，有黑客襲校網，杜撰言論，復假教師之名.
據
分類:澳大利亞中學
昆吾
昆吾，顓頊之後，吳回之孫，陸終長之字，己姓，本命樊，黃帝陶正也.
分類:夏商列傳
沙士乙病毒
沙士乙病毒者，官名二型嚴重急性呼吸道綜合徵冠狀病毒，冠狀病毒科乙型冠狀病毒屬嚴重急性呼吸道綜合徵相關冠狀病毒種之分型也. 是毒有薄膜正鏈單股核糖核酸，染之可獲二〇一九冠狀病毒病. 其滅也，加以紫外線，於五十六攝氏度之高溫二刻；乙醚、醫用乙醇、含氯消毒劑、過氧乙酸、氯仿諸脂溶劑者亦可，然氯己定弗能.
其傳染率約莫一傳二且九分，比諸〇三沙士之一傳一且八分，遠高也.
邪變
今有變種者十三 ：
角種
角種，首現英國於庚子秋. 庚子年十一月初四乃宣關切種.
亢種
亢種，首現南非於庚子年四月. 庚子年十月初四乃宣關切之種.
氐種
氐種，首現巴西於庚子年九月. 庚子年十一月廿八乃宣關切之種.
房種
房種，首現印度於庚子年八九月. 辛丑年三月三十乃宣關切之種.
訥種
訥種，首現美國於庚子年二月. 辛丑年二月初七乃宣關切之種.
尾種
尾種，首現巴西國里約熱內盧州於庚子年九十月. 辛丑年正月十五乃宣興趣之種.
箕種
箕種，首現日本於庚子年十至十一月. 辛丑年正月十五乃宣興趣之種.
斗種
斗種，首現菲律賓於辛丑年正月初七. 辛丑年二月十二乃宣興趣之種.
牛種
牛種，首現美國紐約於庚子年九十月. 辛丑年正月十五乃宣興趣之種.
女種
女種，首現印度於庚子年九十月. 辛丑年三月廿六乃宣興趣之種.
奎種
奎種，辛丑年十月天下多地現. 辛丑十月廿二乃宣關切之種. 奎種之變甚多.
乙甲點一亞種
乙甲點一亞種乃最初之奎種. 博茨瓦納與南非實驗室首察此亞種於辛丑年十月十八.
乙甲點二亞種
乙甲點二亞種，奎種其二也. 首現於壬寅年正月，染者遠勝乙甲點一亞種.
天乙乙次種
天乙乙次種，乙甲點二亞種之亞種，首現於壬寅年七月，染速极烈.
乙甲點五亞種
乙甲點五亞種，染速烈於乙甲點二亞種，多見於法國.
乙己點七次種
乙己點七次種，乙甲點五亞種之亞種，染速极烈.
考
分類:病毒
殷開山
殷開山，唐雍州鄠人，名嶠，以字行，殷不害孫，出自陳郡殷氏.
長孫順德
初仕隋，為唐公李淵所親厚. 唐公起兵，從秦王累征有功，進左驍衛大將軍，封薛國公. 以受賕為有司所劾，太宗因賜帛以愧之. 貞觀中，召為澤州刺史. 乃折節為政，以嚴明稱. 先時守長多通饋問，順德繩摘無所容. 遂為良吏，薨謚襄.
李希憲
李希憲，字可正，朝鮮城南市人也，本貫江原道江陵羽溪. 大明隆慶三年生. 宣祖朝庚子醫科，任司甕主簿、正憲、行同樞，經首醫十年. 享年八十四. 以通訓大夫、行內醫院直長職，任《東醫寶鑑》、《辟疫神方》、《新纂辟瘟方》、《諺解痘瘡集要》、《諺解胎産集要》諸醫書監校官.
英格蘭
羅馬人去後，日耳曼之盎格魯、撒克遜、朱特部落入據之，立有王國七. 盎格魯人之國處今倫敦，英格蘭亦由是而來，意即「盎格魯人之地」.
今倫敦、伯明翰、列斯、曼徹斯特、樸茨茅夫、利物浦皆為其要地.
週城甲縣
週城甲縣，在越南後江省.
政區
分類:越南地方志
東京地下鐵施毒氣之禍
東京地下鐵毒氣之禍. 時平成七年，奧姆真理教主麻原彰晃，遣信徒施毒氣於東京地下鐵列車中，死者凡十三人，傷者逾六千三百人. 自二戰以來，戕生民之命者，未嘗有甚此者.
事發於平成七年三月二十日朝. 時諸信徒分為五隊，隊各二人，持沙林液之器，赴東京地下鐵. 遂入於五列車中，及八時，以銳傘穎穿其器，置之車中而下車，逸毒氣而充於車內. 列車復行數驛，車中人始覺不適，驛員聞之，遽止列車之行. 又召救護者來，移死傷者以出車廂.
初，地下鐵執役不知死傷者何以中毒，但知乘客中毒者多，故嘗以為洩煤氣，然後散驛中之人而封驛口. 至十時半，軍醫乃知乘客所中毒，實沙林毒氣. 午後一時半，始有專家着保護衣而至.
五列車者，屬丸之內轍、千代田轍、日比谷轍. 三轍交匯於霞關驛，而政府各部之大樓，皆近霞關驛. 謀劃此事者，實欲擊日本政府，以避其監察.
謀此事者凡十人，麻原彰晃其一也. 三十年，此十人皆伏法，或判以死刑，或判以無期徒刑.
分類:平成紀事
澳門
澳門，全曰澳門特別行政區，簡曰澳，，昔曰「龍涯門」、「濠鏡澳」、「濠江」、「海鏡」、「鏡海」、「嶴門」，民又稱「馬交」或「梳打埠」，為中華人民共和國二特別行政區之一，為中國一級行政單位之地方至小者；一九九九年移權前則為葡萄牙之地方次大之城也. 居南海之北，珠江浦西畔，南臨南海，北接廣東省珠海市拱北，東與鄰香港者隔交直流公里，西臨橫琴，餘兩面則接南海. 澳門且為一粵港澳大灣區之城.
其統四域，曰澳門半島、氹仔、路氹城、路環. 於二〇〇〇年後土氹仔與路環間而成主賭業之路氹城：澳門半島乃澳門之心，其東北小地分連中國大陸，氹仔與路環者，原各為二離島，乃為填海而成路氹城.
明季，葡萄牙人抵華，初欲奪屯門，戰敗，退澳門半島，請於知府，計歲付值，遂宣以假其地. 及清光緒十三年，《中葡北京條約》立，改屬葡萄牙. 西元一九九九年十二月二十日，移權中華人民共和國，爲澳門特別行政區. 《中葡聯合聲明》酌定澳門行制如故，猶宗資本主義，但奪軍、藩之權，餘悉聽自治.
澳門為獨立經濟體，乃中華人民共和國管內惟法許營賭場之城與地，博彩業及旅遊業乃澳門之要業，今已成「寰宇至大賭城」. 為寰宇人口密度最高之地，每平方公里人過兩萬.
史
澳門，古曰濠鏡澳 ，其港灣水域如鏡，漁產多蠔，人多為蜑家人、福佬人，且率以耕、漁自計.
公元前四千至二千年約為新石器時代至西周，有澳門古居民.
始皇三十三年，發諸嘗逋亡人、贅婿、賈人略取陸梁地，為桂林、象郡、南海等三郡，以適遣戍. 是時，澳門隸南海郡番禺縣.
東晉元熙二年，置新會郡，轄十二縣，時澳門屬封樂縣.
唐至德二年，廢寶安縣，又改劃為東莞縣.
南宋，澳門始屬香山縣. 張世傑嘗駐兵馬抗元.
地理
澳門居太平洋中、南中國海沿岸，地處珠江口西岸，北回歸線以南之低緯度地. 北地與廣東珠海拱北相隣，西部隔西江支流、內港及夾馬口水道與灣仔與横琴，隔伶仃洋東望即為香港之大嶼山，南則與萬山群島相望.
澳門涵北之澳門半島與南之離島區域. 其離島區域由氹仔、路氹城與路環及所成之大島海島市. 其原為氹仔島與路環島，然於路氹連貫公路工程起，為填海與西江水流攜之眾泥沙之誘，二島間海床漸淺，公路側之地亦漸多. 當局察是，遂劃填海工程，而所得之地即為路氹城. 此外，於二〇一三年七月二十日，於橫琴島之澳門大學新校區始正由澳門特別行政區管，故有人以為此一點一平方公里之澳門大學新校區屬澳門者.
一八四〇年澳門半島惟佔二點七八平方公里，一八六六年起填海不已，而及今貌. 據地圖繪製暨地籍局之數，二〇一八年地方三十二點九平方公里，其澳門半島九點三平方公里，氹仔島七點九平方公里，路環島七點六平方公里，路氹城六點〇平方公里，另有新建城區一點平方公里及港珠澳大橋珠澳口岸人工島澳門口岸管理區〇點七平方公里；然而，該數非涵於珠海橫琴澳門大學新校區之一點一平方公里，及鄰橫琴口岸澳方口岸區之〇點六平方公里.
二〇一五年十二月十六日，李克強總理持國務院常務會議批《中華人民共和國澳門特別行政區行政區域圖（草案）》，劃其管地. 於十二月二十日實施，以澳門東及南面八五平方公里之海域入澳門版圖. 十二月二十日起，澳門擁有該海域的管理權，能按需要填海，惟莫作賭用. 另外，二〇〇一年澳門向珠海市租地所建之關閘邊檢大樓則劃入澳門特區. 鴨涌河北段由珠海市管理；南段則以該河的中心線作分界.
據地圖繪製暨地籍局之量，東望洋山眺望台望遠鏡旁石柱參之地理坐標：北緯二十二度十一分四十七秒、東經一百一十三度三十二分五十八秒，標高九十一點二米. 其最高處為路環疊石塘山山頂，即現在媽祖像座落處（標高一百七十二點四米）.
張紘
張紘字子綱，漢|後漢廣陵人也. 少遊學京都，還本郡，舉茂才，公府辟，皆不就. 中原戰事起，避難江東. 孫策創業，表為正議校尉，從討丹揚.
建安四年，策遣紘奉章至許昌，留為侍御史，少府孔融等皆與親善. 曹操聞策薨，欲因喪伐吳，紘以「乘人之喪征伐，非古義」為由阻之. 操從其言，即表策弟權為討虜將軍，領會稽太守.
後紘返江東，權以為長史，從征合淝. 權將親往突敵，紘諫曰：「夫兵者兇器，戰者危事也. 今麾下恃盛壯之氣，忽強暴之虜，三軍之眾，莫不寒心，雖斬將搴旗，威震敵場，此乃偏將之任，非主將之宜也. 願抑賁、育之勇，懷霸王之計. 」權乃止. 既還，明年將復出軍，紘又諫曰：「自古帝王受命之君，雖有皇靈佐於上，文德播於下，亦賴武功以昭其勳. 然而貴於時動，乃後為威耳. 今麾下值四百之厄，有扶危之功，宜且隱息師徒，廣開播殖，任賢使能，務祟寬惠，順天命以行誅，可不勞而定也. 」於是遂止不行.
結繩
結繩者，古人之習俗也. 《易》傳云：「上古結繩而治. 後世聖人，易之以書契. 」凡四海之民，未知文字者，皆以繩數物而記事. 於諸敎，誦經句以數珠，可謂其遺風.
南美洲印加國嘗爲結繩之政. 名其繩曰奇普. 國有結繩之官，王遣之數戸口，薄稅斂，紀曆數，行法令，以治天下. 琉球國竝南島諸國，此俗盛如印加國.
臺灣、滇黔、西藏、山丹諸蕃，亦多工之，結繩或作書簡，或作借票. 如美洲先民、非洲人之結繩者，多此類也.
分類:禮俗
漢孝惠皇帝
漢孝惠皇帝，諱盈，漢高皇帝嫡也，母漢高后. 秦始皇三十四年生，漢高帝十二年高帝崩，即皇帝位，時年十六.
高祖嘗寵戚姬，有子劉如意. 見其伶俐英武，似乃父；盈則寡斷無能，故欲廢盈而立如意太子. 呂后用張良計，請商山四皓佐太子盈. 高祖覺太子羽翼已豐，乃止.
惠帝行仁政，輕賦稅，用曹參為相，政通人和. 然帝闇弱，高后常制其肘. 驚見人彘，抑鬱病終，時年方廿四. 葬安陵.
其後呂后立太子恭為帝，自為攝政，呂后稱制始.
屈突通
屈突通，唐雍州長安人，屈突氏.
仕隋，為右武候車騎將軍. 奉公正直，雖親戚犯法，無所縱舍. 時通弟蓋為長安令，亦以嚴整知名. 時人為之語曰：「寧食三鬥艾，不見屈突蓋，寧服三鬥蔥，不逢屈突通. 」煬帝時，累遷左驍衛大將軍，授關內討捕大使. 唐高祖起兵，通守河東，兵敗被擒. 帝以其忠臣釋之. 授兵部尚書、封蔣國公. 從秦王平薛仁杲，珍寶山積，諸將爭得之，通獨無所取. 從平王世充，論功第一. 拜右仆射，鎮東都. 貞觀初進左光祿大夫，貞觀二年薨，謚忠.
我來我見我勝
我來我見我勝，語出羅馬將軍凱撒. 公元前四十七年，凱撒將兵遠征博斯普魯斯王國，大敗其王法爾奈克二世於澤拉，但以此三詞稟予元老院，以示制敵機先.
吳景帝
吳景皇帝諱休，字子烈，大帝六子也.
年十三，從中書郎射慈、郎中盛沖受學.
太元二年正月，封琅邪王，居虎林. 四月，大帝薨，休弟亮承統. 諸葛恪秉政，不欲諸王在要地，徙休於丹楊郡. 太守李衡數侵休，詔徙休會稽. 居數歲，夢乘龍上天，顧不見尾，覺而異之.
亮廢，己未，孫綝使宗正孫楷與中書郎董朝迎休. 休初疑，楷、朝具述綝等所以奉迎本意. 留一日二夜，遂發. 十月戊寅，進及布塞亭. 武衛將軍孫恩行丞相事，率百僚迎於永昌亭，築宮. 以武帳為便殿，設御座. 己卯，休乘輦進便殿，群臣再拜稱臣. 休謙不即御坐，止東廂. 休三讓，群臣三請. 休曰：「將相諸侯鹹推寡人，寡人敢不承受璽符. 」群臣以次奉引，休就乘輿. 綝以兵千人迎於半野，拜於道側. 休下車答拜. 即日，御正殿，大赦，改元永安. 是歲乃魏甘露三年也.
永安元年冬十月壬午，詔封大將軍綝為丞相、荊州牧，增食五縣. 武衛將軍恩為御史大夫、衛將軍、中軍督，封縣侯. 威遠將軍授為右將軍、縣侯. 偏將軍干雜號將軍、亭侯. 長水校尉張布輔導勤勞，以布為輔義將軍，封永康侯. 董朝親迎，封為鄉侯. 又詔免丹楊太守李衡之罪. 己丑，封孫皓為烏程侯，皓弟德錢唐侯，謙永安侯. 十一月甲午，風四轉五復，蒙霧連日. 綝一門五侯皆典禁兵，權傾人主. 休恐其有變，於丙申、戊戌、壬子發數詔，數加賞賜. 頃之，休聞綝逆謀，陰與張布圖計. 十二月戊辰臘，百僚朝賀，公卿升殿，詔武士縛綝，即日伏誅. 己巳，加布為中軍督，封布弟惇為都亭侯，給兵三百人，惇弟恂為校尉. 又詔立五經博士.
三年春三月，西陵言赤烏見. 秋，用都尉嚴密議，作浦裏塘. 會稽郡謠言王亮當還為天子，而亮宮人告亮使巫禱祠，有惡言. 有司以聞，黜為候官侯，遣之國. 道自殺，衛送者伏罪. 以會稽南為建安郡，分宜都置建平郡.
四年春五月，大雨，水泉湧溢. 秋八月，遣光祿大夫周奕、石偉巡行風俗，察將吏清濁，民所疾苦，為黜陟之詔. 九月，布山言白龍見. 是歲，安吳民陳焦死，埋之，六日更生，穿土中出.
五年秋七月，始新言黃龍見. 八月壬午，大雨震電，水泉湧溢. 乙酉，立皇后朱氏. 戊子，立子（雨單）為太子，大赦. 冬十月，以衛將軍濮陽興為丞相，廷尉丁密、光祿勳孟宗為左右御史大夫. 帝欲與博士祭酒韋曜、博士盛沖講論道藝. 曜、沖素皆切直，布恐發其陰失，令己不得專，因妄飾說以拒遏之. 休答曰：「孤之涉學，群書略遍. 所見不少也；其明君暗主，奸臣賊子，古今賢愚成敗之事，無不覽也. 今曜等人，但欲與論講書耳，不為從曜等始更受學也. 縱復如此，亦何所損？君特當以曜等恐道臣下奸變之事，以此不欲令入耳. 如此之事，孤已自備之. 不須曜等然後乃解也. 此都無所損，君意特有所忌故耳. 」布得詔陳謝，重自序述，又言懼妨政事. 休答曰：「書籍之事，患人不好，好之無傷也. 此無所為非，而君以為不宜，是以孤有所及耳. 政務學業，其流各異，不相妨也. 不圖君今日在事，更行此於孤也. 良所不取. 」布拜表叩頭，休答曰：「聊相開悟耳，何至叩頭乎？如君之忠誠，遠近所知. 往者所以相感，今日之巍巍也. 《詩》云：'靡不有初，鮮克有終. '終之實難，君其終之. 」初休為王時，布素見信愛，及至踐阼，厚加寵待，專擅國勢，多行無禮，自嫌瑕短，懼曜、沖言之，故尤患忌. 休雖解此旨，心不能悅，更恐其疑懼，竟如布意，廢其講業，不復使沖等人. 六年夏四月，泉陵言黃龍見. 五月，交阯郡吏呂興等反，殺太守孫諝. 冬十月，蜀漢以曹魏見伐來告. 癸未，建業石頭城火，燒西南百八十丈. 甲申，使大將軍丁奉督諸軍向魏壽春，將軍留平別詣施績於南郡，將軍丁封、孫異入沔中救蜀. 蜀主劉禪降魏問至，罷兵. 分武陵為天門郡.
七年春正月，大赦. 二月，鎮軍陸抗、撫軍步協、征西將軍留平、建平太守盛曼，率眾圍蜀巴東守將羅憲. 秋七月，海賊破海鹽，殺司鹽校尉駱秀. 使中書郎劉川發兵廬陵. 豫章民張節等為亂，眾萬餘人. 魏使將軍胡烈步騎二萬侵西陵，以救羅憲，陸抗等引軍退. 復分交州置廣州. 壬午，大赦. 癸未，休薨，時年三十，謚曰景皇帝.
休銳意於典籍，欲畢覽百家之言，尤好射雉. 春夏之間常晨出夜還，唯此時捨書.
程秉
程秉字德樞，漢汝南南頓人也. 逮事鄭玄，後避亂交州，與劉熙考論大義，遂博通五經. 士燮命為長史. 孫權聞其名儒，以禮征，拜太子太傅. 秉為傅時，率更令河南征崇亦篤學立行雲.
黃武四年，權為太子登娉周瑜女，秉守太常，迎妃於吳郡. 權親幸秉船，深見優禮. 既還，秉從容進說登曰：「婚姻人倫之始，王教之基，是以聖王重之，所以率先眾庶，風化天下，故《詩》美《關睢》，以為稱首. 願太子尊禮教於閨房，存《周南》之所詠，則道化隆於上，頌聲作於下矣. 」登笑曰：「將順其美，匡救其惡，誠所賴於傅君也. 」
病卒官. 著《周易摘》、《尚書駁》、《論語弼》，凡三萬餘言.
波蘭
波蘭共和國（波蘭文：Rzeczpospolita Polska），簡稱波蘭（波蘭文：Polska），古稱孛烈兒，居東歐，西臨德國，南有捷克及斯洛伐克，東近烏克蘭、白俄羅斯，北接波羅的海. 國有土三十有一萬方公里. 居有口三千九百萬人. 都華沙. 植小麥、甜菜，亦牧馬，產煤、鐵等礦. 信天主教.
皇始 (前秦)
皇始為前秦景明帝苻健之年號，始於公元三五一年，止於三五五年，凡五年.
思悼世子
雍正十三年一月二十一日，昌慶宮集福軒誕，出生卽封王世子.
嚴畯
嚴畯字曼才，漢彭城人也. 少耽學，善《詩》、《書》、三《禮》，又好《說文》.
避亂江東，與諸葛瑾、步騭齊名友善. 張昭進之於孫權，權以為騎都尉、從事中郎. 及橫江將軍魯肅卒，權以畯代肅，督兵萬人，鎮據陸口. 眾人鹹為畯喜. 畯固辭曰：「樸素書生，不閒軍事，非才而據，咎悔必至. 」發言慷慨，至於流涕，權乃聽焉，世嘉其能以實讓.
權為吳王，及稱尊號，畯嘗為衛尉. 使至蜀漢，蜀丞相諸葛亮深善之. 廣陵劉穎與畯有舊，權聞征之，穎以疾不就. 權知其詐病，急驛收錄. 畯亦馳語穎，使還謝權. 權怒廢畯，而穎得免罪. 久之，以畯為尚書令，卒.
性質直純厚，其於人物，忠告善道，志存補益. 不畜祿賜，皆散之親戚知故，家常不充. 著《孝經傳》、《潮水論》，又與裴玄、張承論管仲、季路，皆傳於世.
令谷
令谷者，一九八八年生，原中共大員令計劃之獨子也.
化名王子文，修國際關係於北京大學，嘗仿耶魯大學之「骷髏會」，設「戰略及國際研究委員會」，結交宗親.
谷無心向學，終日遲到早退，居豪轩，被燁然綺秀，盡鮮肥滋味之享.
谷与車中二女子，皆赤裸.
分類:北京市列傳
洛川君
洛川君，諱縕，本名守愼，字蘊仲，朝鮮宗室. 延齡君之養子，李埰之子.
康熙五十九年十月二十一日，生漢城府. 雍正十一年，英祖大王御命，以之嗣延齡君. 乾隆元年，奉王命，婚於徐宗秀女. 徐宗秀爲英祖大王之妻族. 乾隆二年，於漢城府安國洞私家病卒，年十七.
綏靖天皇
綏靖天皇，和諡神渟名川耳天皇. 神武天皇第三子也. 母氏曰媛蹈鞴五十鈴媛命，事代主神大女也. 風姿岐嶷，少有雄拔之氣. 及壯，容貌魁偉，武藝過人，志向沈毅. 逢庶兄手研耳命謀反，與太子神八井耳命同誅之. 以其事，受太子之禪，及位登祚. 有子一人，即安寧天皇.
即位前紀
至四十八歲，先帝崩. 時天皇孝性純深，悲慕無已. 特留心於喪葬之事. 委事於其庶兄手研耳命. 然手研耳命立操厝懷，本乖仁義，遂以諒闇之際，威福自由. 苞藏禍心，圖害二弟. 是年冬十一月，天皇與兄神八井耳命，陰知手研耳命之志而謀防之. 乃使弓部稚彥、倭鍛部天津真浦、矢部等，辨備弓矢. 時會手研耳命獨臥片丘大窖. 天皇謂神八井耳命：「今適其時也！夫言貴密，事宜慎. 我之陰謀，本無預者. 今日之事，唯吾與爾自行之耳. 吾當先開窖戶，爾其射之！」然神八井耳命手腳戰慄，不能放矢. 天皇乃取其所持弓矢，射誅手研耳命. 於是，神八井耳命懣然自服，讓於天皇曰：「吾是乃兄，而懦弱不能致果. 今汝特挺神武，自誅元惡. 宜哉乎！汝之光臨天位以承皇祖之業. 吾當為汝輔之，奉典神祇者. 」則神渟名川耳尊，是即多臣之祖也.
天皇御世
四年夏四月，神八井耳命薨. 即葬于畝傍山北.
二十五年春正月，壬午朔戊子，立皇子磯城津彥玉手看尊為皇太子.
癸酉，崩. 時年八十四.
讚評
綏靖，英斷果敢，負荷大業. 與母兄八井耳命，協謀立誅罪魁. 天位以正，尚武之稱，不亦宜乎.
滿地可
滿地可，又稱蒙特婁、蒙特利爾，加拿大邑也，在魁北克省. 丙申年，口一百七十萬餘. 若計其郭，則約四百二十四萬. 乃魁北克至大之邑. 言法語之邑者，滿地可為次大，次巴黎焉.
沈法興
沈法興者，隋末反王也. 湖州武康人也. 父恪，陳特進、廣州刺史. 法興，隋大業末為吳興郡守. 東陽賊帥樓世干舉兵圍郡城，煬帝令法興與太僕丞元祐討之. 俄而宇文化及弒煬帝於江都，法興自以代居南土，宗族數千家，為遠近所服，乃與祐部將孫士漢、陳果仁執祐於坐，號令遠近. 以誅化及為名，發自東陽，行收兵，將趨江都，下餘杭郡，比至烏程，精卒六萬. 毗陵郡通守路道德率兵拒之，法興請與連和，因會盟襲殺道德，進據其城. 時齊郡賊帥樂伯通據丹陽，為化及城守，法興使果仁攻陷之，於是據有江表十餘郡，自署江南道總管. 復聞越王侗立，乃上表於侗，自稱大司馬、錄尚書事、天門公. 承製置百官，以陳果仁為司徒，孫士漢為司空，蔣元超為尚書左僕射，殷芊為尚書左丞，徐令言為尚書右丞，劉子翼為選部侍郎，李百藥為府掾.
法興自克毗陵後，謂江淮已南可指捴而定，專立威刑，將士有小過，便即誅戮，而言笑自若，由是將士解體. 稱梁，建元曰延康，改易隋官，頗依陳氏故事. 是時，杜伏威據歷陽，陳棱據江都，李子通據海陵，並握強兵，俱有窺覦江表之志. 法興三面受敵，軍數挫衄. 陳棱尋被李子通圍於江都，棱窘急，送質求救，法興使其子綸領兵數萬救之. 子通率眾攻綸，大敗，乘勝渡江，陷其京口. 法興使蔣元超拒之於庱亭，元超戰死. 法興與左右數百人投吳郡賊帥聞人遂安，遣其將葉孝辯迎之. 法興至中路而悔，欲殺孝辯，更向會稽. 孝辯覺之，法興懼，乃赴江死. 初，法興以義寧二年起兵，至武德三年而滅.
文德順聖皇后
文德順聖皇后長孫氏，唐洛陽人，晟女，太宗之皇后.
好讀書，造次必循禮則. 太宗深重之，嘗與議賞罰，后辭曰：牝雞司晨，惟家之索. 太宗固與之言，終不答. 兄無忌，太宗將引以輔政，后固謂不可. 后贊魏徵曰：「妾亟聞陛下稱重魏徵，不知其故，今觀其引禮義以抑人主之情，乃知真社稷之臣也！妾與陛下結髮為夫婦，曲承恩禮，每言必先候顏色，不敢輕犯威嚴；況以人臣之疏遠，乃能抗言如是，陛下不可不從. 」太宗嘗罷朝，怒曰：「會須殺此田舍翁. 」后問為誰，太宗曰：「魏徵每廷辱我. 」后退，具朝服立於庭，太宗驚問其故. 后曰：「妾聞主明臣直；今魏徵直，由陛下之明故也，妾敢不賀！」太宗乃悅.
后生太子承乾、魏王泰、高宗治、長樂公主麗質、城陽公主、晉陽公主明達、新城公主，撰女則十卷. 貞觀十年崩，時年三十六. 謚文德，葬於昭陵.
小手指驛
小手指驛者，西武鐵道池袋路之候也. 處扶桑埼玉縣所澤市小手指町.
分類:西武池袋路 分類:日本鐵道驛
王子頹
王子頹，莊王庶子，母姬姚，頹有寵. 及惠王即位，奪其大臣蒍國之田以為囿，故大夫邊伯、子禽、祝危、詹父、蒍國等五人作亂，謀召燕、衛之師，伐惠王. 惠王奔溫，居鄭之櫟，立僖王弟子頹為王，遂享諸大夫樂及遍舞. 鄭、虢君怒. 四年，鄭與虢君伐殺子頹，復立惠王.
輕機槍
機槍者，重物也，飛機不得載之以為攻具； 一人之力，不能攜運. 後斯考博由是而為輕機槍，即麥德森輕機槍. 先是，馬克沁考於加特林而後得馬克沁機槍，射發遠而速，亦重. 麥德森實自於步槍，先成於半自動步槍，頂置彈匣，給彈以機械之力，亦使重力，利於續發，後漸而為輕機槍. 其出於步槍，故射發不及馬克沁，然輕，其重或半於重機槍，故利攜用. 是以輕機槍亦遍見於戰場. 機槍重者利射殺，而輕者便機動. 後德國制為通用機槍，使兼而得之. 希特勒嘗欲為重機槍，然德國敗於一戰，立約，不為重兵器. 希特勒欲欺英法而私為之，乃制德萊塞輕機槍而改之，即MG13機槍，其力漸近於重機槍，而狀類輕機槍，人不之覺. 後毛瑟公司以之為MG34、42，攜以隨處用之如輕機槍； 架而用之，射發類重機槍，易傷人，故稱通用. 德國常以之阻盟軍，射程類盟軍之用，而其速遠過之，故冠於當時. 後諸國亦多為通用機槍，漸而少重機槍之用矣.
漢少帝弘
漢高皇后四年五月十一，呂后命義嗣，易諱弘. 呂后臨朝，因不改元.
漢高皇后八年七月晦，呂后薨. 周勃、陳平盡翦諸呂. 朝臣以少帝弘、梁王太、淮陽王武等非孝惠之裔，當廢. 另立高帝薄夫人子代王恆. 弘等伏誅.
超複數
超複數者，超越複數之數系也，多指以代數法引申之數系. 始作俑者，哈密頓之四元數也. 然後有八元數，十六元數，及諸般奇門數系. 雖有數之名，非疇人鮮以數系視之.
屍鬼
《屍鬼》，日本國文士小野不由美所作小說也. 平成廿二年七月八日，以原著改動畫而映. 網野哲郎導演，杉原研二監督之，至是歲十二月三十日終幕，凡一部.
概述
日本國內地有一「外場村」，其間甚偏僻，村中人素不喜出，遂與外人間隔. 及送蟲祭，此中山入一戶人家俱暴死，村人視之悚懼. 當此時，有外人自異地而徙外場，其眾皆著洋服，居華廈，號曰「兼正」，與村俗甚異. 不數日，村中復有戶家迭死，屍亦不翼而飛. 村人大驚，始疑為兼正之人作祟矣.
要角
分類:平成小說 分類:平成動畫
漢少帝恭
漢少帝恭，生年不詳，漢孝惠皇后養子. 身世不明，一說他人嬰兒，一說漢惠帝與宮女之子.
惠皇后幼，無子. 呂后命收恭為養子，立為太子，殺其生母. 漢惠帝七年而崩，遂繼位.
呂后以太皇太后掌政，封呂氏諸王. 漢高皇后四年，帝知身世，謂將報之. 呂氏遂囚帝於永巷，稱帝有疾，不見外人. 又稱帝不能理政，應早罷政，外廷許之. 因廢，死之. 呂后命恆山王義繼承.
九站驛
九站驛者，長圖鐵路之候也. 處中原吉林昌邑九站.
分類:長圖鐵路 分類:中華人民共和國鐵道驛
劉黑闥
劉黑闥者，貝州漳南人. 隋反王也. 嗜酒，喜蒱博，不治產，亡賴，父兄患苦之. 與竇建德少相友，建德每資其費，黑闥所得輒盡，建德亦弗之計.